IQM Lakukan Langkah Pengembangan Pertama; Tubuh Subsidiari di Jerman Pacu Reka Bentuk Bersama Perkakasan-perisian Kuantum

– Pakar kuantum ternama dimanfaatkan untuk pimpin kemudahan baharu

ESPOO, Finland, 11 Mac 2020 /PRNewswire/ — IQM Finland Oy (IQM), hari ini mengumumkan pengembangan melalui penubuhan syarikat subsidiari pertamanya, IQM Jerman, yang terletak di Munich. Syarikat ini turut mengumumkan pelantikan pakar pengkomputeran kuantum dan teknologi kuantum yang tersohor, Prof. Enrique Solano sebagai Ketua Pegawai Eksekutif IQM Jerman. IQM ialah peneraju perkakasan baru muncul yang memberi tumpuan untuk membangunkan komputer kuantum berdasarkan pemproses kuantum superkonduktor berkelajuan tinggi yang boleh diskala. Pada hari Jumaat yang lalu, syarikat ini dinamakan sebagai salah satu daripada sepuluh syarikat baharu yang paling meyakinkan di Finland oleh majalah kewangan Finland Talouselämä.

Langkah pengembangan ini berhasrat untuk memanfaatkan kepakaran kuantum tempatan bagi mencipta hab reka bentuk bersama yang merapatkan interaksi antara pembangunan perkakasan kuantum dan perisian kuantum. Ideanya adalah untuk mengoptimumkan cip kuantum pada tahap pembangunan terawal bagi memenuhi reka bentuk gerbang, ketersambungan, ketepatan gerbang dan kemestian teknikal yang lain untuk pengkomputeran kuantum boleh diskala. Model reka bentuk bersama yang baharu itu membolehkan IQM berkolaborasi dengan erat bersama rakan-rakan kongsi perisian semasa dan akan datang di seluruh Eropah bagi mempercepatkan pembangunan penyelesaian kuantum yang berguna untuk aplikasi khusus.

Prof. Enrique Solano akan memimpin operasi Munich sebagai Ketua Pegawai Eksekutif IQM Jerman. Ahli fizik Peru/Sepanyol ini merupakan pakar antarabangsa yang tersohor dalam pengkomputeran kuantum, simulasi kuantum, kecerdasan buatan kuantum dan teknologi kuantum. Beliau menyertai IQM daripada kedudukan utama beliau di dua buah pusat kuantum iaitu di Bilbao, Sepanyol dan Shanghai, China.

“Munich merupakan lokasi yang jelas untuk kemudahan baharu ini,” kata Ketua Pegawai Eksekutif IQM, Dr. Jan Goetz. “Untuk Jerman dan Bavaria khususnya, pembinaan komputer kuantum merupakan satu keutamaan kebangsaan yang strategik. Komitmen ini telah mewujudkan sebuah ekosistem inovasi kuantum, dengan pemegang kepentingan daripada industri, bidang akademik dan komuniti pelabur secara kolektif memberi tumpuan bagi memajukan kepimpinan kuantum Eropah.”

Kemudahan baharu ini melambangkan pengembangan pertama IQM di luar Finland. Sejak penampilan sulungnya pada Julai lalu, syarikat ini telah meningkat naik dengan pantas bagi membina sebuah infrastruktur untuk mengeluarkan peranti kuantum boleh diskala dengan cekap. Di makmal operasinya di Espoo, sampel bit kuantum (qubit) telahpun dihasilkan pada skala wafer setiap minggu. Peranti ini ditanda aras di lapangan untuk keseragaman, ketepatan, kualiti dan kemestian lain untuk aplikasi dunia sebenar. Model daya pemprosesan tinggi/maklum balas pantas membolehkan ahli teknologi IQM tekal memantau kualiti proses fabrikasi, seraya memastikan pemproses kuantum yang berkualiti tinggi.

Pada masa kini, pasukan pakar IQM mendorong perniagaan dalam empat bidang utama: fabrikasi, elektronik boleh diskala, perisian dan integrasi sistem. Pasukan baharu di Munich akan melanjutkan usaha-usaha ini bagi mereka bentuk pemproses tujuan khas untuk algoritma jangka masa pendek dan dalam masa yang sama turut memberi tumpuan pada pembangunan IP. Daripada hampir tiga dozen kakitangan syarikat, 25 berkelulusan PhD, hampir kesemuanya dalam bidang fizik dan khususnya bidang pengkomputeran kuantum.

Prof. Solano menambah pengukuhan baharu kepada pasukan IQM multinasional menerusi rekod prestasi kepimpinan beliau dalam ekosistem akademik dan keusahawanan. Jawatan-jawatan terdahulu beliau termasuk Profesor Unggul dan Pengarah di QuArtist – Kecerdasan Buatan Kuantum untuk Sains dan Teknologi di Shanghai University di China, serta kedudukan yang serupa di Pusat Pengkomputeran Kuantum dan Teknologi Kuantum Antarabangsa di University of the Basque Country di Bilbao, Sepanyol. Beliau memperoleh PhD dalam bidang fizik daripada Universidade Federal de Rio de Janeiro di Brazil.

“Model reka bentuk bersama perkakasan-perisian adalah berbeza dan mengujakan serta membawa penetapan minda pemikiran-reka bentuk untuk pengkomputeran kuantum,” kata Prof. Solano. “Ia membolehkan kami membangunkan dan mengoptimumkan seni bina cip generasi seterusnya untuk aplikasi tertentu dan melaksanakan algoritma pengkomputeran kuantum untuk industri-industri dengan operasi yang telah berakar umbi di Jerman dan seluruh Eropah. Sebagai contoh, model kewangan dan ramalan untuk pembuat kereta, selain model untuk reka bentuk ubatan, reka bentuk bahan, aerodinamik, tindak balas nuklear, sistem biologi, peranti pintar, keadaan penggunaan untuk bandar pintar dan banyak lagi. Saya berasa teruja untuk menyertai syarikat ini.”

Prof. Mikko Möttönen, Pengasas dan Ketua Saintis IQM menambah: “Saya telah lama mengagumi Enrique atas kebolehan beliau menyelesaikan masalah teori yang amat sukar yang berguna untuk aplikasi praktikal. Beliau telahpun membina sepasukan pakar di IQM bagi meningkatkan pemahaman kami mengenai algoritma kuantum bagi membangunkan model kewangan untuk pelbagai aplikasi. Ini akan membolehkan kami untuk mengoptimumkan perkakasan kami dengan pantas untuk hasil ciptaan algoritma baharu yang dikeluarkan oleh rakan-rakan kongsi perisian kami. Beliau merupakan satu penambahan yang diimpikan untuk pasukan ini.”

Untuk maklumat mengenai IQM, sila kunjungi www.meetiqm.com

Maklumat Perhubungan IQM Jan Goetz, Ketua Pegawai Eksekutif IQM; emel: jan@meetiqm.com; +358 505 666 483 (Bahasa Inggeris & Bahasa Jerman)

Mikko Möttönen, Ketua Saintis, IQM; emel: mikko@meetiqm.com; +358 505 940 950 (Bahasa Inggeris & Bahasa Finland)

Enrique Solano, Pegawai Eksekutif IQM Jerman; emel: enrique.solano@meetiqm.com; +49 151 7217 3120 (Bahasa Inggeris & Bahasa Sepanyol)

Keywords:  Computer Hardware Computer Networks Computer Software Computer/Electronics Electronic Design Automation Health Care/Hospital Telecommunications Corporate Expansion New products/services


Tawaran Terbaik! HUAWEI Mate 20 Pro Kini Berharga RM2,999 – Mulai 1 Mac 2019

Sebagai salah satu peranti flagship yang paling bagus dilancarkan pada tahun lepas, HUAWEI Mate 20 Pro baru-baru ini juga telah menerima anugerah “Peranti Pintar Terbaik” di MWC 2019 Barcelona. Mate 20 Pro membuktikan pengiktirafan terhadap prestasinya yang berkuasa, serta penyelesaian pengecasan yang inovatif dengan angka jualan yang kukuh dari pasaran tempatan.

Oleh itu, sebagai tanda penghargaan, HUAWEI ingin memberi ganjaran hebat kepada para pelanggan yang berminat memilikinya! Kini anda boleh membeli Mate 20 Pro 6GB + 128GB pada harga RM2,999 (harga asal RM3,599), tawaran bermula 1 Mac 2019 dan pembelian ini tidak termasuk pengecasan tanpa wayar.

Huawei Mate 20 Pro tampil unik dengan rekaan baru pada bahagian kamera, di mana segi empat sama dalam susunan 2×2 pada panel belakang masing –masing diketuai oleh tiga lensa dan satu LED flash.

Spesifikasi lain termasuk paparan skrin 6.39 inci, cip pemproses Kirin 980, serta ciri-ciri menarik seperti HUAWEI SuperCharge berkelajuan tinggi sehingga 40W, Wireless Reverse Charging, HiVision dan sebagainya.

Terdapat dalam tiga pilihan warna iaitu Emerald Green, Twilight dan Black, anda boleh beli melalui semua kedai fizikal HUAWEI, kedai atas talian, pengedar sah, rakan kongsi e-dagang dan telco tempatan.


BLU Vivo X Dilancarkan Dengan Paparan 18:9 Dan Empat Kamera

BLU telah mengumumkan keberadaan peranti terbaru mereka ke pasaran global dengan memperkenalkan Vivo X. Pertama kali dalam barisan pengeluaran jenama BLU, ia didatangkan dengan paparan nisbah 18:9 bersaiz 6-inci beresolusi 1440 x 720p Corning Gorilla Glass 3. Ini sekaligus menjadikan nisbah skrin-ke-kerangka mencecah 80 peratus.

Satu lagi kelainan dalam model ini berbanding model yang terdahulu, ia lengkap dengan empat kamera. Sistem dwi kamera di belakang menempatkan 13 MP + 5 MP, sementara dwi kamera untuk swafoto pula dibekalkan sensor 20 MP + 8 MP dengan lensa sudut lebar 120 darjah. Kedua-duanya dibantu oleh aperture sebesar f/2.0.

Peranti ini dijana menerusi cip pemproses MediaTek Helio P25 Octa-core 2.6GHz yang digandingkan bersama RAM sebesar 4GB dan storan seluas 64GB dengan sokongan kad microSD.

Untuk melengkapkan spesifikasi, terdapat pengimbas cap jari di permukaan belakang peranti selain bateri berkapasiti 4,010mAh menyokong pengecasan pantas 10W. Sistem operasi menjana Android 7.0 Nougat disamping slot dwi-SIM di bahagian sisi kerangka.

BLU Vivo X mula dipasarkan di pasaran negara asal mereka, Amerika Syarikat pada harga $250 (kira-kira RM979) dalam pilihan warna hitam.

Bagi yang belum pernah mendengar jenama ini, BLU telah melancarkan beberapa model peranti mereka ke pasaran Malaysia pada bulan April tahun lalu.


[ Ura – Ura ] : Pra Tempahan Samsung Galaxy S20+ & Galaxy S20 Ultra Bakal Didatangkan Dengan Galaxy Buds+ Secara Percuma?

Samsung dijangka memperkenalkan sepasang earbuds tanpa wayar bersama pengenalan siri Samsung Galaxy S20 pada 11 Februari ini. Earbuds ini mungkin muncul dengan nama Samsung Galaxy Buds + dan memiliki binaan yang sama seperti versi sebelum ini tetapi kemasan warna berbeza. Spekulasi juga mengatakan harga dan ketersediaannya juga mungkin agak mahal – tetapi ada cara bagaimana untuk mendapatkannya secara percuma!

Memetik poster acah dikongsi oleh Evan Blass (@evleaks), Samsung mungkin memberikan sepasan Galaxy Buds+ secara percuma untuk setiap pra tempahan Samsung Galaxy S20+ dan Sasmung Galaxy S20 Ultra. Poster tersebar turut mendedahkan bahawa Samsung Galaxy S20 mungkin terdapat dapat pilihan warna Cload Blue, manakala Samsung Galaxy S20 Ultra pula dalam Cosmic Grey.

BUat masa ini tidak diketahui lagi mengapa Samsung hanya mengehadkan untuk pembelian Galaxy S20+ & Galaxy S20+ Ultra sahaja – tetpai tidak termasuk model asas, Samsung Galaxy S20. Pun begitu, maklumat tertiris masih lagi rumors, mungkin kita bakal mendengarnya lebih lanjut pada masa akan datang!


Poco M3 Pro 5G Bakal Hadir Dengan Lensa Utama 48MP??

Ada satu maklumat terdedah mengenai peranti baharu Poco iaitu Poco M3 Pro 5G yang mana ia mungkin dihadirkan dengan sistem 3 kamera dengan lensa utama adalah 48MP!!

Dua lagi lensa kamera peranti ini masih belum didedahkan namun berkemungkinan ia mungkin hadir dengan lensa 2MP bagi kedua-dua lensa tersebut.

Selain itu, berkemungkinan, peranti ini bakal hadir dengan skrin bersaiz 6.5″ dan kadar segar semula 90Hz. Dari aspek dalaman pula, ia hadir dengan pemproses MediaTek Dimensity 700.

Jadi, sama-sama kita nantikan ketika ia dilancarkan kelak.


Nikmati Tawaran Hebat Bersama Samsung! 12 Hari Promosi Berganda Tanpa Had!

Musim perayaan kini semakin hampir! Jadi apa maksudnya? HADIAH! Meriahkan musim perayaan korang dengan tawaran hebat daripada Samsung – 12 hari promosi berganda tanpa had! Diskaun sehingga 50% untuk sejumlah produk terpilih.

Bagi yang berminat, promosi akan berlangsung bermula 13 – 24 Disember 2019 dan senarai promosi adalah seperti di bawah :

Pada masa sama, Samsung turut hadir dengan tawaran hebat lain untuk produk terpilih seperti tablet, peranti pintar dan banyak lagi. Diskaun sehingga 30% untuk direbut – korang boleh dapatkan pelbagai produk daripada Samsung pada harga lebih rendah. Bagi berminat, promosi ini berlangsung bermula sekarang – 24 Disember 2019! Maklumat lanjut, layari Samsung Malaysia.


Maklumat Mengenai OPPO Find X2 Bocor Lagi – Dijangka Hadir Dengan Sokongan Paparan Skrin 120Hz?

Sebelum ini, terdapat maklumat tertiris mendedahkan OPPO Find X2 didatangkan dengan sensor daripada Sony. Terkini, maklumat lanjut mengenai pewaris baru OPPO ini nampaknya tertiris lagi. OPPO Find X2 mungkin didatangkan dengan paparan bersaiz 6.5″ bersama sokongan kadar segar 120Hz.

Ia juga mungkin menggunakan resolusi QHD+ (3160 x 1440 piksel) dengan binaan melengkung mencecah 80% – bukan lengkungan air terjun seperti HUAWEI Mate 30 Pro. Selain itu, kuasa dalaman mungkin didatangkan dengan chipset 865 bersama teknologi M1 co-processor – di mana bantu ‘mengurangkan’ bebanan kuasa pada chipset bagi mengoptimumkan ketahanan bateri peranti.

OPPO dan Sony telah bekerjasama membangunkan sensor Sony IMX689 dengan lensa 48MP 1/1.3 inci. Menurut laporan terdahulu, ia akan dilengkapi dengan autofocus omni-directional baru – dikatakan bakal menggantikan sokongan autofokus dua piksel. Ini bermakna peranti ini mungkin mempunyai sokongan sensor IMX708 untuk sensor kedua dengan lensa sudut ultrawide. Seterusnya, lensa ketiga pula adalah sensor telephoto sebesar 13MP yang menyokong 5X zoom hibrid.

Khabar angin juga mengatakan OPPO Find X2 mungkin membawakan sokongan pengecasan tanpa wayar 55W. Pun begitu, maklumat tertiris masih lagi rumors dan belum diketahui kesahihannya. Sama – sama kita tunggu kemunculan tuan empunya badan dan kekal bersama eRing untuk lebih info terkini.


HUAWEI Y5 Lite Rasmi – Telefon Pintar Dengan Android Go Kedua Keluaran HUAWEI

HUAWEI baru sahaja melancarkan secara rasmi peranti dengan Android GO kedua keluaran mereka dikenali sebagai HUAWEI Y5 Lite di Pakistan, semalam. Pelbagai penambahbaikan premium turut diberikan pada model kali.

HUAWEI Y5 Lite menampilkan paparan berukuran 5.45i inci HD+ dengan nisbah aspek 18:9 tanpa rekaan takuk. Ia dijana oleh MediaTek MT6739 dan dibantu oleh memori sebesar 1GB RAM bersama storan dalaman 16GB (slot kad microSD).

Melengkapinya, kamera utama 8MP (f/2.0) dan kamera hadapan 5MP (f/2.2) bersama LED flash. Telefon pintar ini mempunyai bateri berkapasiri 3,020 mAh dan menjalan platform Android Go dalam versi 8.1 Oreo.

Ditawarkan dengan beberapa warna menarik seperti biru dan hitam, HUAWEI Y5 Lite dijual di Pakista pada harga PKR16,500 (kira-kira RM489).


Digi Perkenal Digi Postpaid Smart Bundle Edisi Khas Pagi Petugas Barisan Hadapan!!!

Digi menghargai semua petugas barisan hadapan bagi melawan pendemik Covid 19 ini. Justeru, mereka telah memperkenalkan Digi Postpaid Smart Bundle Edisi Khas yang mana ia ditawarkan sehingga 30 November.

Menariknya, pelan ini membolehkan pekerja di barisan hadapan ini mendaftar sendiri dan menikmati tawaran yang hadir pada pelan ini.

Beberapa syarikat telah disenaraikan untuk memohan pelan ini antaranya Aeon, Shopee, Tesco, MyEG, Proton, 7-Eleven dan banyak lagi. Anda boleh semak di sini.

Mereka yang boleh mendaftar pelan ini bakal menikmati Digi Postpaid 58 yang mana anda boleh mendapat pangilan tanpa had serta 15GB data. Anda juga boleh membeli tefon pintar di bawah pelan ini pada harga serenda RM68 berserta Kontrak.

Untuk maklumat lanjut, layari laman sesawang Digi Cares Corporate Heroes.


Dapatkan Samsung S10+ Versi 12GB RAM Dan 1TB ROM Pada Harga RM3999

Samsung Malaysia telah mengumumkan bahawa model terbaharu keluaranya iaitu Samsung Galaxy S10+ yang disertakan dengan storan 1TB dan memori 12GB kini telah di pasaran Malaysia pada harga RM5999. Apa yang menariknya, Harvey Norman telah menawarkan peranti ini dengan harga serendah RM3999.

Peranti ini dilengkapi dengan paparan skrin 6.4 inci Dynamic AMOLED, yang mana ia dikuasakan oleh cip pemproses cip Exynos 9820. Aspek kamera juga tidak mengecewakan apabila ia disertakan dengan tri-kamera 12MP + 12MP +16MP di bahagian belakang.

Ketahanan bateri ia juga sangat menakjubkan apabila ia disertakan dengan kapasiti bateri sebanyak 4100mAh.Pastinya dengan RAM dan ROM yang besar, menzahirkan persembahan yang lebih lancar dan terbaik.

Kepada sesiapa yang berminat memiliki peranti ini, anda boleh melihatkan di Harvey Norman pada hari ini.


Standby Semua! realme X50 Pro 5G Diumumkan Pada 24 Februari Ini

Beberapa minggu lalu, realme telah mengusik orang ramai mengenai kemunculan peranti perdana baharu mereka di persidangan MWC 2020. Peranti yang dimaksudkan adalah realme X50 Pro 5G. Pun begitu tarikh pelancaran rasmi peranti berkenaan masih menjadi tanda tanya.

Nampaknya segala persoalan itu terjawab apabila realme secara rasminya berkongsi tarikh rasmi menerusi sebuah poster acah – dijadualkan berlangsung pada 24 Februari kelak! Apa agaknya penawaran istimewa yang bakal dibawa oleh realme untuk peminat setia? Ikuti kami untuk laporan seterusnya.


Antutu : 10 Senarai Peranti Pintar Berprestasi Terbaik Sepanjang Disember 2018

TERKEJUT! Itulah reaksi pertama kami selepas meneliti laporan bulanan telefon pintar berprestasi tinggi sepanjang Disember 2018 yang dikeluarkan oleh Antutu.

Memetik laporan tersebut, Nubia Red Magic Mars berjaya merampas takhta telefon pintar berprestasi terbaik apabila dilihat menduduki carta teratas dengan skor 320464. Ia sekalisgus menewaskan HUAWEI Mate 20 di tangga kedua dan HONOR V20 pula di kedudukan ketiga.

Berikut adalah senarai telefon pintar berprestasi terbaik sepanjang Disember 2018 bersama catatan mata yang diperoleh :

Senarai ini nyata mengejutkan kerana, semua sudah maklum bahawa Nubia Red Magic Mars dipasang dengan cip Snapdragon 845 tetapi Mate 20 pula dijana oleh Kirin 980 yang mana sepatutnya lebih baik. Tetapi, siapa sangka kini berjaya ditewaskan.


Cyber Monday – Dapatkan Peranti Motorola Pada Harga Terbaik

Motorola hari ini mengadakan jualan promosi sempena Cyber Monday istimewa di gedung beli-belah atas talian Lazada. Ia menawarkan beberapa telefon pintar pada harga yang menarik termasuklah peranti terbaru Moto G5S Plus bersama hadiah percuma.

Untuk setiap pembelian telefon pintar Motorola, pelanggan akan menerima hadiah sehingga RM827. Tanpa berlengah lagi, kami senaraikan peranti-peranti yang dijual pada harga promosi :

Promosi sah sehingga hari ini dan anda boleh dapatkannya dengan pembelian atas talian di kedai rasmi Motorola di Lazada.


Lazada Perkenal Platform Live Streaming, Tawar Promosi SUPER HEBAT Sempena Jualan 12.12!

Lazada Malaysia kembali membantu anda menyambut kedatangan penjualan akhir tahun  12.12 ini dengan penuh kejutan di samping mengubah cara berbelanja dengan platform live streaming untuk memberi anda tawaran hangat!

Lazada secara rasminya memperkenalkan platform live streaming di aplikasinya yang akan bermula pada 8 Disember ini. Melaluinya, anda boleh berbelanja serta pada masa sama menonton siaran langsung daripada beberapa artis terkemuka seperti Syarifah Sakinah, Dynas Mokhtar dan sebagainya.

Dalam majlis sama, Lazada turut mengumumkan sebilangan tawaran hebat yang membolehkan anda membeli belah dengan harga SUPER HEBAT sepanjang penjualan akhir tahun ini. Antaranya seperti :

REBAT SEHINGGA RM 25,000,000 UNTUK DIREBUT

SLASH & MENANG SEBUAH PERODUA AXIA

LEBIH RM12,000 BAUCAR MENARIK UNTUK DIKUMPUL

FLASH SALE TERHEBAT (JUALAN SERENDAH RM0.50)

IMBAS KOD QR & TERIMA BAUCAR JENAMA EKSKLUSIF

Nak tunggu apa lagi? Jom Shopping sekarang! Jangan tunggu last minit ya. Untuk butiran lanjut, anda boleh layari laman rasmi Lazada. Muat turun aplikasi Lazada secara percuma menerusi :


Sistem Kanta Tambahan Pertama Di Dunia Untuk iPhone 7 Plus

Siapa dah ada iPhone 7 Plus? Best tak kamera? Kali ini kami kongsikan Kamerar ZOOM, sistem kanta tambahan untuk kamera dwi-lensa iPhone 7 Plus yang cool. Buat masa sekarang, hanya ada dua jenis kanta sahaja yang dijual, iaitu pasangan fisheye & telefoto dan fisheye & macro zoom.

Kedua-dua kanta dipasang ke iPhone 7 Plus menggunakan casing khas yang mempunyai slider di bahagian belakangnya. Anda cuma perlu masukkan kanta yang diingini pada slider ini dan kamera iPhone 7 Plus anda kini boleh menangkap gambar dengan efek kanta tersebut.

Kamerar ZOOM dijual pada harga yang agak tinggi memandangkan ianya merupakan sistem kanta tambahan yang pertama buat iPhone 7 Plus. Anda boleh mendapatkannya pada harga USD 49 (RM 201.53) di laman web Kamerar.


Kemas Kini GPU Turbo Untuk Huawei nova 3 & 3i Bermula 8 Ogos 2018

Hari minggu yang lepas Huawei telah membuka sesi penjualan untuk nova 3i di IOI City Mall, dan berjaya mencapai lebih daripada 1000 unit dijual pada hari pertama.

Peranti yang dikuasakan dengan Kirin 710 bagi nova 3i dan Kirin 970 bagi nova 3 ini sama-sama hadir dengan sokongan GPU Turbo, suatu teknologi dari Huawei yang lebih memfokuskan pada prestasi pemprosesan grafik.

Menurut Huawei pada pelancaran siri nova 3 sebelum itu, kemas kini GPU Tubro untuk kedua-dua peranti ini akan diedarkan bermula 8 Ogos 2018. Bermakna pengguna nova 3i dan nova 3 boleh menikmati kelancaran peranti pada bila-bila masa, terutamanya semasa bermain permainan.

Harga untuk nova 3i adalah RM1,249, sementara nova 3 adalah RM1,899 dan akan bermula dijual pada 17 Ogos nanti.


Luah Rasa Cinta Anda Menggunakan AR Doodle & Menangi Sepasang Telefon Samsung Galaxy Note10 Lite

Hari Kekasih dah nak tiba dan telah tiba masanya untuk anda menzahirkan rasa cinta anda kepada insan yang tersayang. Menariknya, bermula dari sekarang sehingga 6 Mac, anda berpeluang memenangi sepasang Samsung Galaxy Note10 Lite (Aura Glow dan Aura Red).

Apa yang anda perlu anda lakukan adalah dengan mengikut langkah-langkah mudah ini:

Anda boleh menggunakan peranti Galaxy anda atau terus ke Samsung Experience Store untuk menggunakan AR Doodle.

Bagi mendapatkan maklumat lanjut, anda boleh melayari laman sesawang Samsung.


Kempen “Free Prizes Every Day” – Menangi Ganjaran Hebat Dari Hotlink Rewards

Log masuk dan menang! Itu dia ganjaran hebat yang ditawarkan oleh Hotlink Rewards, sempena sambutan ulang tahun pertama sejak dilancarkan pada bulan November 2018.

Mulai sekarang hingga 31 Disember 2019, pelanggan Hotlink berpeluang membawa pulang peranti pintar OPPO, GoPro Hero 7, Sony PlayStation 4 Pro, penggoreng udara Pensonic dan e-baucar Shopee bernilai RM500, dengan hanya log masuk ke aplikasi dan menebus tawaran “Free Prizes Every Day”.

Jangan lupa log masuk ke aplikasi setiap hari untuk menebus peluang anda! Kempen “Free Prizes Every Day” adalah salah satu daripada tawaran menarik yang dapat dinikmati oleh pelanggan Hotlink RED App. Tawaran lain termasuk Haagen-Dazs, Tealive, KFC, Expedia, Traveloka dan banyak lagi!

Ketahui lebih lanjut, layari Hotlink Free Prizes Every Day.

Hotlink Tawarkan Pakej Hiburan Tanpa Henti Khas Peminat YouTube & Facebook


[ Reviu Eksklusif realme 5 & realme 5 Pro ] – Si Kembar Yang Mirip Dengan Sumber Kuasa Luar Biasa

Realme sekali lagi menggegarkan dunia smartphone dengan kemunculan dua model terbaharu mereka iaitu Realme 5 dan Realme 5 Pro. Kedua-duanya didatangkan magis luar biasa baik dari segi prestasi mahupun reka bentuk. Siri ini juga ditambah dengan nilai inovasi yang pastinya mendapat permintaan tinggi dalam kalangan peminat setia – selain dibekalkan dengan pelbagai teknologi masa kini. Secara terperinci, kedua-duanya memiliki gaya tersendiri dalam mempersembahkan inovasi terbaik masing-masing.

Masih kekal dengan kemasan takuk kecil seakan-akan titisan air, kedua-dua smartphone membawakan binaan skrin penuh dengan nisbah aspek yang tinggi. Realme 5 membawakan skrin paparan IPS LCD berukuran 6.5″ dengan resolusi HD+ bersama kepadatan piksel ppi. Realme 5 Pro pula dibekalkan paparan bersaiz 6.3″ FHD+ IPS LCD dengan nisbah skrin ke badan sekitar 90.6 %.

Badan kedua-dua peranti “sedap” untuk dipegang kerana ianya sangat ergonomik bersama sisi melengkung. Bezel juga terlihat disusun sekata sekaligus menjadikannya kelihatan seimbang. Kualiti warna paparan terhasil boleh dikategorikan sebagai terbaik dan menarik dari segi kecerahan serta sudut pandangan – cukup tajam tidak kira untuk kegunaan sosial dan tontonan multimedia.

Enjin dalaman kedua-dua peranti ini dibekalkan dengan pemproses kelas pertengahan terbaik di pasaran – Realme 5 dilengkapi dengan Snapdragon 665 AIE (11nm) dan Realme 5 Pro pula diselitkan dengan Snapdragon 712 AIE (10nm). Cip pemproses ini ibarat “otak” – kedua-duanya mempunyai kebolehan untuk melakukan tugasan harian dengan efisien sekaligus menjadikan smartphone ini menyeronokkan terutama bagi mereka yang gemarkan permainan mudah alih tanpa lag. Jadi, kedua-duanya akan memberikan pengalaman bermakna kepada pengguna.

Bagi mengimbangkan penawaran ini, kedua-duanya juga didatangkan dengan dukungan memori yang besar – Realme 5 dipadankan dengan RAM sehingga 4GB manakala Realme 5 Pro pula memiliki varian RAM hingga 8GB. Penambah perisa, penawaran RAM tersebut dikombinasikan dengan storan dalaman bersama pilihan terbaik – sehingga 128GB untuk kedua-dua model.

Kamera utama kedua-dua model dibekalkan dengan empat lensa utama – lensa sudut lebar, macro dan potret yang pastinya memenuhi keperluan setiap pengguna. Pun begitu, kedua-duanya mempunyai kelebihan dan keistimewaan dalam mempersembahkan keupayaan fungsi lensa masing-masing. Kamera Realme 5 terdiri dengan gabungan lensa 12MP (f/1.8) + 8MP (f/2.2) + 2MP (f/2.4) + 2MP (f/2.4). Manakala, Realme 5 Pro pula : 48MP(f/1.8) + 8MP(f/2.2) + 2MP(f/2.2) + 2MP(f/2.4). Untuk kamera selfie pula, Realme 5 didatangkan dengan lensa 13MP dan Realme 5 Pro pula ialah sebesar 16MP (f/2.0).

Secara keseluruhan, UI kamera yang dipersembahkan mudah untuk digunakan. Prestasi juga memuaskan dengan penghasilan kualiti gambar yang baik. Pada erti kata yang lebih mudah, kamera ini mengambil sudut gambar dengan sempurna dan menghasilkan sebuah gambar yang hebat – memadai untuk dimuat naik secara terus ke media sosial. Sebagai tambahan, fungsi AI pada kamera bantu perbaiki dan mengurangkan ‘noise’ untuk penghasilan gambar lebih tajam. Chroma Boost pula membantu meningkatkan ketepuan tona warna dalam gambar agar kelihatan lebih menonjol dan seimbang. Tidak ketinggalan, penghasilan bokeh juga mengagumkan bersama kesan kabur yang semula jadi dan kemas.

Kedua-dua peranti ini dibekalkan dengan ketahanan bateri yang baik – Realme 5 diselitkan bateri berkapasiti 5,000mAh (menerusi micro USB), manakala bateri Realme 5 Pro pula adalah sebesar 4,035mAh (menerusi USB-C). Kedua-duanya menyokong pengecasan pantas VOOC 3.0 yang mana prestasinya lebih pantas berbanding pengecasan standard. Prestasi kedua-duanya boleh dibanggakan. Pada penggunaan biasa, peranti mampu bertahan selama lebih satu hari tanpa sebarang masalah. Seterusnya, pada penggunaan berat peranti mampu bertahan hampir sekitar 13 jam.

Bagi mereka yang impikan peranti pada harga mampu milik dengan rekaan menawan serta prestasi terbaik, Realme 5 dan Realme 5 Pro adalah antara yang perlu korang pertimbangkan. Kedua-dua peranti ini serba serbi lengkap dengan segala ciri yang diidamkan ramai – termasuk penawaran memori besar dan fungsi lebih baik berbanding sejumlah peranti sedia ada. Percayalah kata kami : sekali cuba, sampai bila – bila jatuh cinta. Beli siri Realme 5 di sini : Lazada | Shopee


grandPad, Tablet Acer Untuk Golongan Emas

Di bawah nama grandPad, Acer telah menghasilkan sebuah peranti tablet yang dibina khas bagi warga emas. Fungsi dan antaramuka tablet ini telah diubah suai bagi memudahkan mereka menggunakan peranti dan menikmati teknologi yang sama digunakan generasi muda sekarang ini.

Antara fungsi dan kelebihan yang ditawarkan tablet ini adalah:-

Kesemua fungsi dan teknologi ini dipaparkan di dalam sebuah sistem operasi dengan antaramuka yang sangat mudah diakses. Arahan penggunaan aplikasi sangat jelas, ikon paparan yang besar dan akses pantas kepada media serta aplikasi di dalam peranti pasti akan dihargai pengguna.


Segelintir Pengguna iPhone X Hadapi Masalah Garisan Hijau

Seperti yang kita tahu, paparan iPhone X diperbuat daripada OLED daripada syarikat Samsung. Apa yang terjadi baru-baru ini, segelintir pengguna iPhone X menghadapi isu garisan hijau pada paparan peranti mereka.

Garisan hijau boleh dilihat jelas dari atas hingga ke bawah di bahagian tepi skrin. Mereka yang malang ini pada mulanya tidak menghadapi sebarang masalah apabila membuka kotak pembungkusan, tetapi selepas beberapa hari menggunakannya garisan pelik itu mula muncul.

Seorang yang mahir menjelaskan ianya berkemungkinan disebabkan oleh kabel riben untuk mengawal paparan tidak disambung dengan betul. Bagaimanapun, kebanyakan pengguna yang terkesan sudah menerima peranti baharu mereka.

Apple juga adalah kali pertama menghasilkan peranti sebegini, jadi untuk kali pertama membuatnya, kebiasaan masalah tidak diduga akan timbul.

Sehingga artikel ini ditulis, Apple masih belum membuka mulut mengenai isu garisan hijau ini.


realme XT Kini Mendarat Di Pasaran Tempatan – Harga Jualan Rasmi RM1,399

realme kini muncul dengan sebuah lagi penawaran baru untuk barisan smartphone keluaran mereka iaitu realme XT. Kemunculan model kali ini nampaknya berjaya menarik perhatian ramai pengguna – ekoran daripada penawaran hebat baik dari segi dalaman mahupun luaran.

realme XT membawakan paparan bersaiz 6.4″ Super AMOLED dengan resolusi FHD+ bersama nisbah skrin ke badan sebanyak 91.9%. Paparan ini menggunakan Corning Gorilla Glass 5 sebagai pelindung utama dan dibekalkan sokongan pengimbas cap jari terbina pada skrin sebagai keselamatan.

Enjin dalaman peranti dijana oleh cip pemproses Snapdragon 712 AIE dengan penawaran memori terbaik iaitu RAM 8GB serta storan dalaman 128GB. Menariknya lagi, memori ini boleh dikembangkan sehingga 256GB.

Untuk ketetapan kamera, ia membawakan persediaan empat kamera utama dengan gabungan lensa: 64MP + 8MP + 2MP + 2MP dan kamera selfie sebesar 16MP. Kamera ini menawarkan pelbagai fungsi menarik termasuk Ultra 64MP, Ultra Macro dan banyak lagi.

Melengkapi peranti adalah bteri berkapasiti 4,000mAh menerusi pengecasan USB-C bersama sokongan pengecasan pantas VOOC 3.0. Tersedia dalam dua warna menarik iaitu Pearl White dan Pearl Blue dengan harga jualan RM1,399. Jualan pertama akan bermula 09 November sementara Lazada akan membuka jualan eksklusif dengan tawaran menarik pada 11 November tepat jam 12am.

Susulan pelancaran realme juga memperkenalkan aksesori di bawah jenama mereka, antaranya realme Power Bank, realme Buds 2 dan realme Buds Wireless. Aksesori ini akan dijual mulai 11 November 2019, jam 12am di Shopee, sementara Buds Wireless telah membuka pra-tempahan mulai hari ini.

Pada masa yang sama, realme 5 versi 3GB + 32GB juga akan ditawarkan pada harga RM499 (harga asal RM549) sempena 11.11.2019 eksklusif di Lazada.


Reviu Eksklusif: vivo V5, Perang Selfie Semakin Sengit

Kegilaan peranti selfie nampak seperti tidak akan berakhir. Satu persatu model smartphone yang mengetengahkan kebolehan kamera hadapan yang tinggi diperkenalkan ke pasaran bagi menambat hati pengguna yang mementingkan gaya selfie mereka. Menjelang penghujung tahun 2016, vivo telah memperkenalkan V5, sebuah smartphone dengan kamera hadapan beresolusi 20 megapiksel.

vivo V5 tampil dengan kotak pembungkusan yang menarik untuk pembeli di mana menawarkan pelbagai aksesori di antaranya:

Pada pandangan pertama, kita dapat melihat bahawa Vivo V5 mempunyai pengaruh rekaan dari peranti lain, panel belakang smartphone ini kelihatan hampir sama dengan iPhone 6 dan panel hadapan nampak seperti OnePlus 3. Namun “persamaan” ini sudah biasa dilihat pada peranti-peranti lain dan pilihan reka bentuk bergantung kepada selera anda.

Bagi aspek kualiti binaan pula, skrin paparan Vivo V5 dilindungi panel Corning Gorilla Glass dan pada bahagian belakang pula panel kemasan ala besi digunakan. Vivo V5 mempunyai rekaan yang ergonomik, ianya nipis dan tidak terlalu berat. Walaupun begitu alangkah baiknya jika Vivo menggunakan aluminium pada bahagian kerangka dan juga kemasan yang kurang licin pada peranti ini. Namun, secara keseluruhannya peranti ini mempunyai kualiti binaan yang memuaskan pada pendapat saya.

Vivo V5 dilengkapi paparan IPS 5.5 inci dengan resolusi HD, bukan spesifikasi yang terhebat, tetapi cukup baik untuk digunakan. Penggunaan resolusi HD menjadikan peranti ini mesra bateri dan selain itu, paparan IPS Vivo V5 mempunyai darjah paparan yang cukup baik.

Kami agak terkejut melihat paparan Vivo V5, harus diperiksa berulang kali dengan kertas spesifikasi kerana pada mulanya kami menyangkakan ia adalah dari panel AMOLED. Saturasi warna dan keterangan panel paparan hampir sama baik dengan AMOLED, markah lebih sikit untuk Vivo V5 dari segi paparan!

Vivo membawakan reputasi audio yang baik bersama-sama mereka, model terdahulu mempunyai sistem audio yang diiktiraf ramai pengguna kerana mampu menghasilkan audio yang lantang dan jelas. Vivo V5 juga tidak terkecuali, walaupun hanya dilengkapi satu speaker sahaja pada bahagian bawah peranti, namun masih mampu menghasilkan audio yang lantang dan jelas.

Di samping itu Vivo juga melengkapkan sistem Hi-Fi yang diaktifkan apabila earphone/headphone disambungkan ke peranti. Kami dapat merasakan perbezaan yang ketara dari segi tona dan dinamik audio yang dirasakan lebih besar apabila mengaktifkan fungsi Hi-Fi. Harus diingatkan, fungsi ini hanya boleh diaktifkan ketika anda memasang earphone/headphone pada peranti. Alangkah baiknya jika fungsi ini turut ditawarkan ketika menggunakan speaker peranti.

Funtouch OS Vivo V5 berat dengan pengaruh sistem operasi iOS. Ketiadaan app drawer, susun atur menu dan akses merupakan antara aspek yang hampir sama dengan iOS. Kepada mereka yang berhijrah dari iOS ke Android, dan menjadikan Vivo V5 peranti pertama mereka, anda mungkin kurang berasa kekok apabila menavigasi sistem operasi Vivo V5. Namun bagi golongan pengguna yang gemarkan sistem operasi Android yang tulen, modifikasi antaramuka ini mungkin akan menjadi penghalang.

Selain itu, Vivo juga turut menawarkan pelbagai perisian untuk memberikan pengalaman penggunaan yang lebih menarik kepada pemilik Vivo V5. Ulasan dan penerangan aplikasi dan fungsi Vivo V5 kami sediakan di ruangan Fungsi Tambahan.

Prestasi pemproses bukanlah fokus utama peranti ini. Vivo V5 dilengkapi cip pemproses MediaTek MT6750 Octa-Core, ia mampu melakukan kerja dan tugasan asas dengan pantas namun ia bukanlah yang terhebat di dalam pasaran.

Kami menjalankan ujian benchmark untuk mengetahui skor dan perbandingan peranti ini dengan peranti lain di pasaran. Vivo V5 berada jauh di belakang peranti flagship, namun itu tidak menjadi masalah kerana Vivo V5 sememangnya bukan dipasarkan sebagai sebuah peranti dengan skor prestasi yang hebat.

Sepanjang menggunakan peranti ini, tiada masalah yang dapat dikesan ketika menggunakan aplikasi dan melakukan tugasan asas seperti WhatsApp, menonton video YouTube, menulis dokumen, melayari web dan lain-lain.

Vivo memberikan banyak fungsi tambahan kepada model V5, majoriti fungsi yang dimuatkan ke dalam peranti ini sangat-sangat berguna dalam memudahkan saya menggunakan peranti. Antara fungsi tambahan yang dimaksudkan adalah:-

Smart motion melengkapkan pelbagai cara untuk anda mengakses fungsi smartphone dari keadaan skrin tidak aktif. Misalnya anda boleh mengaktifkan kamera dengan swipe ke bawah. Terdapat pelbagai pilihan lain yang anda boleh pilih dari menu fungsi Smart motion dan sub menu yang ditawarkan seperti Smart wake.

Fungsi ini pula membolehkan anda melakukan dua kerja pada satu masa. Contohnya, anda boleh membalas mesej WhatsApp ketika anda sedang menonton video YouTube. Fungsi ini akan membahagikan aplikasi YouTube dan WhatsApp kepada dua bahagian skrin bagi memudahkan anda mengakses kedua-dua aplikasi.

Apabila diaktifkan, Smart Multi-screen akan mengesan dan membahagikan aplikasi secara automatik kepada dua skrin. Anda cuma perlu tap notifikasi aplikasi dan ianya akan terus tersedia untuk anda. Fungsi ini hanya serasi dengan aplikasi Facebook, Line, Messages, Viber, WeChat, WhatsApp, YouTube, Video, Play Movies & TV.

Fungsi ini pula sudah biasa dilihat pada peranti lain, kebanyakannya dilengkapkan sekali bersama-sama peranti berskrin besar. Fungsi ini membolehkan anda mengaktifkan paparan skrin kecil bagi memudahkan anda menavigasi kandungan paparan dengan satu jari sahaja.

Super Screensot boleh diakses melalui dua cara, iaitu dari dalam menu Settings dan juga dengan swipe dari bawah skrin untuk mengaktifkan paparan shortcuts. Apa yang best dengan Super Screenshot adalah anda boleh menangkap gambar paparan dalam bentuk memanjang dan juga melakukan rakaman skrin berserta audio. Ikon kawalan ini boleh diaktifkan dengan swipe dari bawah paparan, dan pilih S-Capture.

EasyShare pula menawarkan anda fungsi perkongsian dengan pantas. Dari dalam aplikasi anda boleh memilih di antara dua mod. Mod pertama adalah Transmit Files yang membolehkan anda menghantar dan menerima fail dari peranti lain. Fungsi kedua pula adalah Replacements untuk anda menyediakan data sandaran bagi berpindah ke Vivo V5 ataupun bertukar ke telefon pintar lain.

Dari dalam aplikasi i Manager, anda boleh menguruskan sistem dalaman peranti melalui pilihan pembersihan data RAM, kaunter data Internet, pengurusan aplikasi dan juga pengurusan kuasa peranti.

Pemilik Vivo V5 juga akan menerima akses storan awan dari Vivo melalui aplikasi vivoCloud.

Kamera hadapan merupakan penarik utama Vivo V5, strategi pemasaran dengan menggunakan ratu muzik dan diva selfie negara, Dato’ Siti Nurhaliza sebagai duta produk menunjukkan serba sedikit kemampuan kamera hadapan 20 megapiksel yang ada pada Vivo V5.

Perisian kamera hadapan ditala khas untuk penggemar selfie, ia hadir dengan dua fungsi utama iaitu One Tap Makeover dan juga Custom. Dengan One Tap Makeover, Vivo V5 akan menala imej selfie anda secara automatik bagi menghasilkan imej selfie yang terbaik.

Jika anda ingin menala secara manual, sila pilih Custom. Di dalam fungsi ini anda kemudian boleh memilih tiga efek iaitu Buffing (untuk mencantikkan tona), Enlarging (membesarkan mata) dan juga Slimming (mengecilkan bentuk muka).

Ulasan gambar: Imej yang telah ditala mempunyai tona dan tekstur yang lebih lembut, namun seperti yang dilihat di dalam gambar, terdapat sebahagian butiran imej terjejas akibat talaan ini. Jika anda mahukan selfie normal dengan kualiti butiran yang jelas, kami sarankan anda memilih mod biasa tanpa sebarang talaan.

Kamera belakang Vivo V5 pula dilengkapi sensor 13 megapiksel dengan mod tangkapan HDR, Panorama, Night, PPT, Professional, Slow dan Fast.

← Menu mod kamera belakang Vivo V5.

Kami sedikit kagum dengan kualiti kamera belakang, memandangkan Vivo tidak banyak memfokuskan kepada kemampuan kamera belakang, butiran, warna dan pencahayaan amat seimbang pada hampir kesemua gambar yang ditangkap.

Vivo V5 menepati jangkaan kami, sebuah peranti yang mempunyai hala tuju yang jelas. Peranti ini dibina dengan penggemar selfie sebagai sasaran utama. Kamera hadapan dan belakangnya cukup baik untuk anda mengambil gambar, ditambah pula dengan saturasi skrin yang baik, gambar anda akan nampak menyerlah.

Bagi penggemar selfie, mungkin anda patut cuba dahulu Vivo V5 sekiranya berpeluang dan barulah anda boleh menimbang tara sebelum melakukan pembelian.


Marvel Ultimate Alliance 3: The Black Order Bakal Menerima 3 Watak Baharu, – Loki, Colossus Dan Cyclops

Acara Comic Con kini sedang hangat diperkatakan kerana pelbagai pengumuman menarik telah dilakukan. Antaranya ialah Nintendo dan Marvel Games telah mengumumkan watak Loki kini bakal hadir dan boleh dimainkan dalam permainan Marvel Ultimate Alliance 3: The Black Order. Ia dilancarkan khusus bagi konsol Switch.

Permainan ini dibangunkan oleh Team Ninja dan bakal dilancarkan secara eksklusif pada 19 Julai 2019 ini.

Bukan Loki sahaja, Colossus dan Cyclops dari X-Men turut hadir pada 30 Ogos nanti. Menariknya, kemaskini boleh dilakukan secara percuma.

Dalam pada itu, 4 watak dari siri Marvel Knight turut bakal diperkenalkan oleh Marvel Games. Watak-watak tersebut adalah Blade, Moon Knight, Punisher dan Morbius. Menurut Marvel Games, DLC pertama ini bakal menjengah pada penghujung tahun ini.


Waze For Cities Data Yang Dihoskan Di Google Cloud  Diperkenal – Bantu Akses Data Trafik Dengan Lebih Lancar

Waze kini memperkenalkan – Waze for Cities Data yang dihoskan di Google Cloud Platform untuk penganalisaan tersedia. Ia membolehkan lebih daripada 1,000 rakan kongsi global mengakses data trafik Waze for Cities Data dengan lebih lancar – memudahkan penyemakan dan penganalisaan corak pengangkutan di samping mencipta pengvisualan menggunakan alat-alat Google Cloud.

Sebelum ini, Waze For Cities dikenali sebagai Connected Citizens Program dan telah dilancarkan sekitar Oktober 2014 – terhad kepada 10 negara. Kini, ia terus berkembang dan boleh di akses lebih ramai di seluruh dunia. Fungsi ini adalah percuma dan kolaboratif ini memanfaatkan teknologi mudah alih serta data lalu lintas sumbersama bagi memperkasakan majlis perbandaran dan responden dalam usaha memperbaiki infrastruktur bandar yang sedia ada.

Dengan adanya fungsi ini, pengguna waze mempunyai akses kepada alat gudang data terunggul BigQuery dan alat pengvisualan Data Studio. Alat-alat ini akan menjadikan penafsiran data lebih mudah untuk ditafsir dan dikongsi bersama para pengguna yang lain.

Di samping itu, pengguna juga boleh menyimpan dan menganalisa data mereka sendiri dengan selamat. Waze For Cities Data terbuka kepada semua – untuk memohon anda hanya perlu klik butang “Mohon Sekarang” di laman utama. Muat turun aplikasi Waze secara percuma menerusi :


Xiaomi Max Dilancarkan 10 Mei Ini

Telefon pintar terbesar dari Xiaomi dengan skrin 6.4 inci sudah mula diperkatakan kebelakangan ini dan beberapa gamabar leak telah dapat dilihat di dalam laman-laman web. Menurut Lei Jun (CEO Xiaomi), smartphone yang akan dikenali sebagai Xiaomi Max itu bakal dilancarkan secara rasmi pada 10 Mei akan datang.

Namun beliau tidak memberikan apa-apa butiran terperinci tentang spesifikasi Xiaomi Max, dijangka akan hadir dengan skrin HD Penuh berukuran 6.4 inci, pemproses Hexa-core Snapdragon 650 berkelajuan 1.8GHz, kamera utama beresolusi 16 megapiksel dan kamera depan beresolusi 5 megapiksel.

Dalam masa yang sama, Lei Jun juga memberikan sedikit teaser, di mana beliau memperagakan satu unit peranti wearable yang kelihatan seperti Mi Band. Apa yang menarik adalah Mi Band yang beliau pakai lebih besar, mempunyai butang fizikal dan paparan skrin. Ini sedikit sebanyak memberikan kita sedikit idea tentang hala tuju barisan produk Mi Band. Dikhabarkan juga Mi Band generasi baru ini bakal dilancarkan sekali bersama-sama Xiaomi Max.


Weloop GPS Sports Watch Hey 3S, Jam Pintar Kalis Air Sedalam 50 Meter

Weloop, salah sebuah anak syarikat Xiaomi telah melancarkan jam tangan pintar terbaru yang diberi nama GPS Sports Watch Hey 3S. Sekali pandang, jam tangan pintar ini mirip seperti jam tangan pintar milik Apple Watch.

Walaupun memiliki berat hanya 38g, ia sarat dengan ciri-ciri menarik di antaranya sensor GPS + Glonass sedia terbina dalamnya yang memiliki paparan skrin bersaiz 1.28 inci beresolusi 176×176 piksel.

Pada bahagian belakang pula terdapat sensor pengesan nadi serta baterinya dikatakan mampu bertahan sehingga 30 hari dengan Bluetooth sentiasa terpasang. Selain kalis air sedalam 50 meter, ia hadir dengan ukuran 46.2 x 35.66 x 11.15mm.

Berbanding Apple Watch Series 2, Weloop GPS Sports Watch Hey 3S memiliki ciri yang hampir serupa seperti sensor GPS, ketahanan air dan debu, sensor gyro serta 3-axis accelerometer tetapi dengan harga jauh lebih murah, iaitu RMB 539 (kira-kira RM 342).


Harga Rasmi iPhone 8 Di Malaysia Kini Diketahui

Bermula hari ini kebanyakan syarikat telco di Malaysia sudah membuka pra-tempahan iPhone 8 dan iPhone 8 Plus kepada orang ramai. Peranti Apple ini akan mula diedarkan pada 20 Oktober 2017 iaitu minggu hadapan.

Rasmi! Apple Melancarkan iPhone 8 Dan iPhone 8 Plus

Seperti yang diketahui, harga tawaran model iPhone pada kali ini adalah paling tinggi pernah dijual. Ini kerana Apple telah memasukkan pelbagai ciri baru seperti pengecasan pantas, pengecasan tanpa wayar, kerangka panel gelas, NFC, paparan True Tone, Potrait Lighting, dan kamera, speaker stereo serta storan yang dipertingkatkan.

Jika anda mengambil keputusan untuk tidak membeli secara ansuran, iPhone 8 dan iPhone 8 Plus boleh didapati di dua penjual sah Apple iaitu Machines dan Switch pada harga :

Selain itu, model terdahulu iPhone 7 dan iPhone 7 Plus pula menerima penurunan harga sebanyak RM450 dan RM350 untuk kesemua varian.


Samsung GalaxyPeranti Boleh Lipat Baharu Mungkin Dilancarkan Pada Bulan Ogos?!

Bagi peminat Samsung, ada maklumat terdedah yang mnearik. Samsung Dikhabarkan Galaxy S21 FE dan peranti boleh lipat Galaxy Z Fold 3 dan Galaxy Z Flip 3 pada Ogos ini??

Menurut laporan daripada Yonhap, ia mungkin dilancarkan lebih awal berbanding model terdahulu. Sebelum ini S21 FE, Galaxy S20 FE, dilancarkan pada Oktober tahun lalu. Manakala, Galaxy Z Fold2 dan Galaxy Z Flip dilancarkan pada bulan September.

Samsung belum lagi mengeluarkan sebarang kenyataan rasmi. Jadi, sama-sama kita nantikan!!


Model perniagaan bertumpu penglibatan unik TMRW tetapkan standard untuk bank digital seluruh dunia

SINGAPURA, 17 Mac 2020 /PRNewswire/ — TMRW by UOB, bank dengan fungsi mudah alih sahaja yang pertama untuk generasi digital ASEAN, telah menyaksikan penglibatan pelanggan meningkat empat kali ganda. Ia merupakan ukuran utama kejayaannya sejak pelancarannya setahun yang lalu. Penglibatan tersebut juga menjadi pendorong mantap dalam meluaskan kumpulan pelanggan TMRW, dengan lebih dua pertiga daripada pelanggan baharu bank digital tersebut dirujuk oleh para pelanggan TMRW yang berpuas hati.

TMRW diterajui oleh model perniagaan dipacu data yang baharu dan unik yang bertujuan untuk mengukuhkan penglibatan bersama setiap interaksi pelanggan. Dengan memanfaatkan pandangan yang lebih mendalam daripada data urus niaga, TMRW berupaya untuk memperibadikan cara ia berkhidmat, berinteraksi dan menjangkakan keperluan setiap pelanggan. Setiap ciri TMRW direka agar menjadi relevan dan berguna buat pelanggan dan ini hasilnya dapat meningkatkan penglibatan.

Bank dengan fungsi mudah alih sahaja di ASEAN ini turut memberi tumpuan untuk membina sekumpulan penyokong yang akan membolehkan TMRW mengembangkan kumpulan pelanggannya secara organik melalui cadangan peribadi. Sebagai bukti kumpulan penyokong yang telah dibina olehnya, Skor Promoter Bersih (NPS)[1] TMRW, satu piawaian industri yang mengukur kesetiaan dan kepuasan pelanggan, meningkat empat kali ganda dalam suku keempat tahun 2019.

En. Natee Srirussamee, Ketua Digital Runcit, UOB (Thai) berkata, “TMRW beraspirasi untuk menjadi bank digital yang paling menarik di dunia dengan memberi tumpuan bagi menyediakan pengalaman pelanggan yang diperibadikan dan menarik. Melalui pandangan dan maklum balas para pelanggan dalam membentuk TMRW agar lebih intuitif, telus dan menyeronokkan, kami turut melibatkan pelanggan kami dalam proses kreatif tersebut. Strategi-strategi pelancaran kami telah memberi tumpuan untuk menjadikan pelanggan sedia ada gembira, seterusnya mengembangkan perniagaan melalui rujukan.”

TMRW – dibina untuk ketangkasan, direka untuk pelanggan

TMRW terus mempelajari dan memperbaiki diri bagi memastikan ia dapat menyediakan pengalaman yang lebih baik kepada pelanggannya. Pada November 2019, TMRW merupakan bank pertama yang mendayakan fungsi pengecaman wajah dalam melancarkan proses membuka akaun. Kad pengesanan perbelanjaannya yang berwawasan telah membantu pelanggan memantau dan membandingkan perbelanjaan mereka mengikut bulan dan antara muka penggunanya yang diperbaharui menjadikannya lebih mudah untuk mengurus pengesanan kad kredit di mana-mana sahaja.

“Ketika kami membina TMRW dari titik permulaaan, kami mereka bentuk TMRW agar menjadi pantas dan responsif. Ini bermakna kami dapat menambahbaikan dengan pantas dan memenuhi keperluan serta jangkaan pelanggan yang berubah-ubah terhadap perkhidmatan digital. Dengan setiap penambahbaikan kepada aplikasi mudah alih kami, kami telah dapat menyaksikan kenaikan yang sepadan dalam NPS dan juga penglibatan pelanggan,” kata En. Natee.

Meneruskan momentum untuk mengukuhkan penglibatan pelanggan

Untuk terus menyediakan perkhidmatan dengan baik kepada pelanggan dan menawarkan penyelesaian serta perkhidmatan dalam bidang-bidang yang penting untuk kehidupan mereka, TMRW akan memperluaskan ekosistem rakan kongsinya bagi menawarkan lebih banyak faedah menjamu selera, membeli belah, gaya hidup dan hiburan.

TMRW akan turut melancarkan program ujian beta yang mana peserta-peserta boleh menguji dan memberi maklum balas untuk menyempurnakan ciri-ciri TMRW yang baharu sebelum ia dilancarkan kepada kumpulan pelanggan yang lebih besar. Ciri-ciri baharu pertama yang akan diuji di bawah program ini ialah “pengesanan perbelanjaan waktu sebenar”, inovasi yang pertama di ASEAN yang akan membolehkan pelanggan mengesan perbelanjaan mereka mengikut kategori-kategori pilihan dan akan dimaklumkan pada waktu sebenar apabila perbelanjaan mereka melebihi sasaran yang ditetapkan terlebih dahulu oleh mereka.

TMRW akan turut melancarkan satu inisiatif – “Creator of TMRW” – bagi membantu generasi digital Thailand mempelajari lebih lanjut mengenai cara untuk mencipta kandungan dalam talian mereka sendiri. Inisiatif berkenaan akan dikelolakan mulai Mac hingga Jun 2020. Ia bertujuan untuk memberi pengetahuan dan teknik-teknik melalui bengkel bersiri yang diajar oleh pencipta-pencipta kandungan yang utama di negara tersebut termasuk Codie, M Khajorn, Fuanglada, Golf Was Here dan Gong The Cloud.

Sejak pelancarannya pada Mac 2019, TMRW telah diiktiraf sebagai perintis bank digital baik di Thailand mahupun di seluruh dunia. Kemenangan 10 anugerah industri pada tahun 2019 mencerminkan kejayaan industri yang dicapai oleh bank digital tersebut dalam bidang-bidang termasuk pengesahan biometrik, penglibatan pelanggan dan Kecerdasan Buatan (AI) interaktif yang dibangunkan daripada penggunaan data urus niaga.

Untuk maklumat lanjut sila kunjungi:Laman Sesawang TMRW di www.tmrwbyuob.com Facebook TMRW di www.facebook.com/tmrwthailand/

[1] NPS menilai sejauh mana responden mengesyorkan TMRW kepada rakan-rakan, saudara mara atau rakan-rakan sekerja mereka. Ia dikira sebagai perbezaan antara peratusan Promoter dan Pengkritik.

United Overseas Bank Limited (UOB) ialah sebuah bank terkemuka di Asia dengan jaringan global melibatkan lebih 500 pejabat di 19 buah negara dan wilayah di Asia Pasifik, Eropah dan Amerika Utara. Sejak perbadanannya pada tahun 1935, UOB berkembang secara organik dan melalui beberapa pemerolehan strategik. UOB diberi penarafan dalam kalangan bank-bank utama di dunia: Aa1 oleh Moody’s dan AA- masing-masing oleh Standard & Poor’s dan Fitch Ratings. Di Asia, UOB beroperasi melalui ibu pejabatnya di Singapura dan subsidiari-subsidiari perbankan di China, Indonesia, Malaysia, Thailand dan Vietnam, selain cawangan dan pejabat perwakilan di seluruh wilayah berkenaan.

Selama lebih lapan dekad, generasi-generasi kakitangan UOB telah melaksanakan semangat keusahawanan, fokus pada penciptaan nilai jangka panjang dan komitmen yang tidak berbelah bahagi untuk melakukan perkara yang betul untuk pelanggan dan juga rakan sekerja kami.

Kami percaya untuk menjadi penyedia perkhidmatan kewangan yang bertanggungjawab dan kami komited untuk mencetuskan perbezaan dalam kehidupan pemegang kepentingan kami dan dalam komuniti di tempat kami beroperasi. Sebagaimana kami berdedikasi untuk membantu pelanggan kami mengurus kewangan mereka dengan bijak dan juga untuk mengembangkan perniagaan mereka, UOB teguh dalam sokongan kami terhadap pembangunan sosial, khususnya dalam bidang seni, kanak-kanak dan pendidikan.

Keywords:  Banking/Financial Service Computer/Electronics Entertainment Internet Technology Mobile Entertainment Telecommunications Survey, Polls & Research Financial Technology


Reviu Eksklusif: Hello Kitty Grace 10 Light, Komputer 2 dalam 1 Bertemakan ‘Hello Kitty’ Dengan OS Windows 10

Hello Kitty Grace 10 Light dengan rasminya diperkenalkan untuk pasaran Malaysia dan hanya dijual sebanyak 1000 unit sahaja. Ia tampil dengan rekaan kompak serta didatangkan dalam warna pastel merah jambu yang pastinya mampu menarik perhatian sesiapa sahaja, terutamanya bagi peminat Hello Kitty. Apa yang menariknya komputer riba 2 dalam 1 ini berbanding komputer yang ada di pasaran sekarang? Sama-sama kita lihat reviu produk ini.

• Papan Kekunci dengan rekaan Hello Kitty.

• Cover/casing Hello Kitty disediakan untuk melindungi peranti.

• Dock khas untuk sambungan komputer riba dengan papan kekunci.

• Cover juga boleh dijadikan stand, sesuai digunakan untuk menonton video mahupun melayari Internet.

• Sokong paparan skrin berukuran 10.1 inci dengan resolusi HD.

• Port audio yang terdiri daripada lubang pengecas, mikrofon, microUSB, HDMI, ruangan untuk memori tambahan dan juga 5mm audio jack.

• Panel belakang yang mudah meninggalkan kesan cap jari yang kelihatan agak kotor.

Memandangkan peranti ini dikeluarkan untuk edisi khas Hello Kitty, ia menyediakan theme dan juga wallpaper Hello Kitty yang sangat comel! Bukan itu sahaja, folder gambar, music, video, dokumen dan juga muat turun juga bertemakan Hello Kitty! Cool bukan!

Kelebihan yang dimiliki oleh Hello Kitty Grace 10 Light adalah ia boleh digunakan sebagai tablet mahupun sebuah komputer riba. Dengan paparan skrin berukuran 10.1 inci, penggunaan sebagai tablet masih sesuai ditambah pula dengan kehadiran mod Tablet (kotak merah) bagi memudahkan anda mengawal peranti ini.

Salah satu ciri menarik yang ada pada komputer 2 dalam 1 ini adalah disediakan dengan aplikasi Microsoft Office Mobile. Ia membolehkan anda membuat pelbagai kerja pejabat di rumah hanya menggunakan tablet sahaja. Sokongan pelbagai dokumen pejabat seperti Word Mobile, Excel Mobile, PowerPoint Mobile dan juga OneNote membolehkan anda membuat suntingan dokumen.

Hello Kitty Grace 10 Light telah dibekalkan dengan penggambaran utama 5 Megapiksel bersama kamera depan 2 Megapiksel. Walaupun resolusinya rendah, hasil gambarnya masih memuaskan. Malah fungsi mengedit gambar juga terasa lebih mudah dengan adanya pelbagai filters dan juga effects menarik!

Jarang kita lihat komputer riba dilengkapi dengan mod Baterry Saver bukan? Walaupun dibekalkan dengan kapasiti bateri sebesar 6600mAh, tetapi ia masih tidak mencukupi. Oleh itu, Hello Kitty Grace 10 Light telah menyediakan mod Power Saving yang akan menjimatkan bateri dengan menutup aplikasi yang tidak digunakan.

Salah satu aplikasi menarik yang disediakan pada model ini adalah My News. Selain memaparkan pelbagai berita di dalam dan luar negara, terdapat beberapa kategori berita yang boleh dipilih iaitu Health & Fitness, Food & Drink, Entertaiment serta Tech & Sciene. Anda boleh membuat bookmark berita yang ingin dibaca semula dan ia akan terus disimpan di dalam ruangan favorites. Selain itu, anda juga boleh kongsikan dengan rakan-rakan di laman sesawang.

Kedua-dua hasil gambar yang diambil ini kelihatan memuaskan walaupun diambil dalam dua situasi berbeza. Dengan lensa penggambaran utama 5 Megapiksel, ia mampu menghasilkan gambar outdoor tanpa penambahan warna yang ketara. Cuma bahagian langit sedikit terdedah kepada cahaya matahari. Manakala gambar indoor pula, ianya diambil dalam pencahayaan yang kurang, tetapi hasilnya masih memuaskan kerana nampak dengan jelas tulisan pada gambar yang diambil.


Dapatkan Diskaun RM100 Atau Memori Kad MicroSD 32GB Dalam Promosi Galaxy A6 | A6+

Samsung Malaysia telah mengumumkan dua promosi khas buat telefon pintar Galaxy A6 dan A6+ yang baru. Promosi ini telahpun bermula pada 6 Julai hingga 5 Ogos 2018.

Promosi pertama adalah storan berganda, di mana kedua-dua telefon pintar ini menyokong storan berkapasiti 32GB. Samsung Malaysia akan menggandakan storan tersebut dengan memberikan kad tambahan microSD sebesar 32GB secara percuma! Ini bermakna, storan Galaxy A6 dan A6+ akan menjadi sebesar 64GB.

Promosi kedua pula adalah trade-in telefon lama untuk mendapatkan diskaun sebanyak RM100 jika ingin membeli Galaxy A6 atau A6+. Mengikut terma dan syarat, telefon pintar yang ingin trade-in mesti boleh dihidupkan dan tiada terhad kepada model apa.

Samsung Galaxy A6 dijual pada harga RM999, manakala Galaxy A6+ pula berharga RM1,299. Walaupun nampak serupa dari segi rekaan, Galaxy A6 dan A6+ hadir dengan spesifikasi yang berbeza.

Tertarik dengan promosi ini? Jangan ketinggalan untuk mendapatkan Galaxy A6 dan A6+ sekarang sementara promosi masih berjalan. Untuk maklumat lanjut, boleh layari laman promosi Samsung.


HONOR 20 Pro Memenangi EISA Lifestyle Smartphone 2019 – 2020, Pamer Prestasi Yang Terbaik!!!

Tidak dapat disangkal lagi jenama peranti terkemuka HONOR adalah antara yang terbaik di pasaran. Ini dibuktikan apabila peranti ini telah memenangi European Imaging and Sound Association (EISA) Lifestyle Smartphone 2019 – 2020’ award bagi pencapaian rekaan holografik dan AI Quad camera yang sangat menakjubkan!!!

Ini merupakan anugerah kedua yang dimenangi oleh HONOR 20 Pro setelah mengungguli tangga ketiga DxOMark Score dengan 111 point.

EISA menyatakan bahawa HONOR 20 Pro tampil dengan kemasan 3D gradient glass dengan bingkai aluminium yang sangat memukau dan ditambah dengan kapasiti bateri yang sangat baik iaitu 4000mAh.

Kejayaan ini mengekalkan momentum keunggulan peranti HONOR 20 Pro ini apabila ia habis terjual dalam masa sehari di hihonor dan di kedai rasmi di Shopee.

Peranti ini dibuka untuk jualan di kesemua HONOR Experience Stores (HES) di seluruh negara dan partner stores bermula dari 17 Ogos pada harga RM2299. Pembeli turut menerima premium luggage, HONOR mini Bluetooth speaker dan HONOR Tripod Selfie Stick bagi setiap pembelian.

Bagi mendapatkan maklumat lanjut mengenai peranti ini, bolehlah melayari laman sesawang HONOR atau ke laman Facebook rasmi HONOR.


Pelancaran Redmi Note 7 Di Malaysia Pada 19 Mac 2019 I Apa Yang Kita Mahu Lihat?

Redmi bersedia untuk melancarkan telefon terbaru mereka iaitu Redmi Note 7 di Malaysia pada 19 Mac ini yang dijadualkan berlangsung di Kuala Lumpur.

Menjelang pelancaran, Redmi mula mengusik orang ramai dengan menyatakan bahawa model tersebut bakal didatangkan dengan keupayaan kamera utama 48MP. Berikut adalah antara yang dijangka pada Redmi Note 7 :

📍 Membawakan rekaan moden diperbuat daripada kaca –  kaca 2.5D pada panel belakang peranti ini. Sekaligus, menggantikan rekaan aluminium pada generasi Redmi Note sebelum ini.

📍 Hadir dengan rekaan takuk kecil – skrin berukuran 6.3 inci (2340×1080) bersama nisbah aspek lebih luas 19.5:9. Lengkap Corning Gorilla Glass 5.

📍 Dijana Snapdragon 660 sebagai tunjang utama dan dibantu kapasiti memori dengan pilihan RAM sehingga 6GB + pilihan ruang storan sehingga 64GB.

📍 Bateri 4,000 mAh bersama sokongan teknologi Quick Charge 4.0 yang mampu dicas dengan lebih pantas dan menggunakan sistem operasi MIUI 10 berasaskan Android 9.0 Pie

📍 Dilengkapi dwi-kamera utama beresolusi 48MP + 5MP. Lensa utama menggunakan sensor Ultra Clear daripada Samsung ISOCELL GM1 – keupayaan fotografi dalam pencahayaan rendah lebih baik dengan butiran terperinci.

📍 Ditawarkan pada harga berpatutan – Redmi Note 7 ditawarkan pada harga antara CNY999 dan CNY1,399 di pasaran China. Jualan untuk pasaran tempatan masih tidak diketahui, tetapi dijangka kurang daripada RM1,200. (**Psttt, hanya anggaran. Jika tak tepat jangan marah ahhh~)


Jumlah Pra-tempah Samsung Galaxy S8 Lebih Tinggi Daripada Samsung Galaxy S7 Pada Tahun Lepas

Kemunculan Samsung Galaxy S8 semakin hampir, bahkan jumlah pra-tempah model ini juga telah meningkat dan lebih banyak berbanding pra-tempah model Galaxy S7 pada tahun lepas. Ini bermakna pengguna di luar sana masih menyokong Samsung walaupun ia pernah berhadapan dengan kontroversi ‘letupan’ sebelum ini.

Tetapi tidak dapat dinafikan lagi bahawa peranti ini merupakan antara yang terbaik di pasaran buat masa sekarang kerana ia tampil dengan beberapa ciri-ciri menarik dan unik. Walau bagaimanapun ciri-ciri dan fungsi baru yang diperkenalkan pada Samsung Galaxy S8 tidak semurah seperti yang anda sangkakan. Ini jelas dapat dilihat pada kos pembuatannya yang 50% lebih tinggi berbanding kos pembuatan Samsung Galaxy S7 mahupun peranti flagship dari jenama lain.

Apa yang pasti, Samsung jelas dilihat tidak memikirkan tentang margin (keuntungan) semata-mata, sebaliknya telah berusaha untuk mengembalikan semula kepercayaan kepada penggunanya. Antara usaha yang telah dibuat termasuklah melaksanakan ujian ketahanan bateri bagi memastikan ianya berfungsi tanpa masalah. Jadi apa salahnya untuk anda menjadi sebahagian daripada pemilik Samsung Galaxy S8 ini apabila dilancarkan dua minggu lagi.


WhatsApp Business Untuk Peranti Android Kini Telah Dilancarkan Di Negara Terpilih

Aplikasi permesejan WhatsApp sememangnya sangat popular dengan mencatatkan lebih daripada 1 bilion pengguna aktif pada setiap hari. Kini nampaknya WhatsApp yang dimiliki oleh Facebook sejak tahun 2014 yang lalu, dilhat telah meluaskan sasaran pengguna dengan kemunculan aplikasi terbarunya iaitu WhatsApp Business yang memfokuskan kepada usahawan kecil.

Melalui sokongan aplikasi WhatsApp Business ini, komunikasi dengan pelanggan akan menjadi lebih efisien kerana ia turut menyokong fungsi pengesahan profil perniagaan, ruangan khas untuk menjawab soalan yang kerap ditanya (Q&A), ciri balasan mesej pantas, penghantaran teks mesej pemberitahuan secara automatik sekiranya waktu operasi perniagaan anda telah tamat, dan banyak lagi ciri menarik yang lain.

Buat masa ini WhatsApp Business hanya tersedia untuk peranti Android sahaja dan ia sudah boleh dimuat turun secara percuma di beberapa buah negara terpilih iaitu Amerika Syarikat, United Kingdom, Mexico, Itali dan juga negara jiran kita iaitu Indonesia. Manakala negara-negara lain akan turut menerima WhatsApp Business dalam masa terdekat ini. Setakat ini tiada sebarang maklumat yang dikongsikan berhubung ketersediaan aplikasi ini untuk platform iOS.


Android 7.1.1 Untuk Peranti Nexus Dan Pixel

Google, tanpa mengeluarkan sebarang pemberitahuan telah melancarkan Android 7.1.1 untuk peranti Pixel dan Nexus. Perisian versi terbaru ini membawa kemas kini fungsi gerak isyarat dan beberapa tambah baik. Selepas anda mendapatkan Android 7.1.1, anda boleh menghidupkan paparan dengan gerakan double tap dan angkat peranti untuk melihat notifikasi.

Berikut adalah nombor binaan bagi setiap peranti:

Kemas kini ini boleh dipasang secara manual dengan cara flashing factory image atau flashing fail OTA pada peranti anda. Bagaimanapun jika anda tidak biasa dengan cara-cara tersebut, anda boleh menunggu sehingga peranti anda memasang versi terbaru secara automatik.

Sementara itu, Android Nougat masih belum mendominasi pasaran pengguna. Hanya sebilangan kecil pengguna Android sahaja menggunakan versi terbaru ketika ini. Majoriti pengguna masih menggunakan versi Lollipop.


Sony Glass Sound Speaker LSPX-S1 Kini Boleh Didapati Pada Harga RM 3,199

Sony memperkenalkan Glass Sound Speaker LSPX-S1 yakni pembesar suara dalam bentuk mentol yang mana dilihat sangat cangggih dan inovatif.

Hadir dengan rekaan moden dan elegan, ia kelihatan seperti sebuah tanglung. Lebih menarik, reka bentuk yang sangat cantik ini juga boleh digunakan sebagai perhiasan di bilik.

Selain mampu menghasilkan pancaran cahaya yang lembut seumpama lilin, anda juga boleh menyambungkannya ke telefon pintar untuk mendengar muzik kegemaran anda. Kualiti bunyi yang dihasilkan juga dapat didengar dengan sangat jelas bahkan mampu ‘tersebar’ secara merata sehingga 360 darjah.

Anda berminat? Sony kini boleh didapati di pasaran Malaysia dan ianya ditawarkan pada harga RM 3,199 untuk seunit.


Ohsem! OPPO Memperkenalkan F11 Pro Marvel’s Avengers Limited Edition Khas Peminat Marvel’s Avengers

Peminat Marvel’s Avengers sudah bersiap sedia untuk menonton filem terbaru bertajuk Marvel’s Avengers: End Game kan?! Jika ingin menjadi seorang peminat tegar, mungkin perlukan sebuah peranti pintar edisi terhad juga!

OPPO kali ini membawakan F11 Pro Marvel’s Avengers Limited Edition kepada peminat mereka, kemasan rekaan luaran peranti ini mempunyai logo Avengers yang berwarna merah pada panel belakang yang bewarna biru.

Menurut OPPO, peranti edisi terhad ini juga akan hadir dengan 48MP kamera utama bersama Rising Camera dan 6.5 inci paparan skrin penuh. Sokongan pengecasann pantas VOOC Flash Charge 3.0 dan HyperBoost juga akan ditawarkan.

Tarikh dan harga jualan edisi terhad ini masih tidak diumumkan lagi dari pihak OPPO, jika anda berminat boleh ikuti perkembangan selanjutnya di laman rasmi OPPO atau FB OPPO.


OPPO Sahkan Sedang Bangunkan Teknologi Kamera Dengan 10x Zum

OPPO telah mengesahkan bahawa mereka akan membangunkan kamera dengan 10x zum. Seperti spekulasi yang berlegar-legar, mereka akan menggunakan teknologi seperti periskop dan menggunakan 3 lensa.

Bagi mencapai 10x zum, ia mengabungkan 2 lensa iaitu lensa ultra lebar dan lensa telefoto. 1 prisma akan digunakan di antara 2 lesan tersebut dan akan bergerak seperti teleskop untuk memberi kesan 10x zum. Apa yang pasti, zum ini mempunyai fokus setara 35mm, dari 15.9-159mm. Lensa ketiga yang merupakan lensa utama bertujuan untuk mengambil gambar.

Dalam pada itu, teknologi 10x zum optikal hibrid ini memiliki lebih 100 paten R&D. Lebih menarik, ia telah diuji dengan ujian jatuh sebanyak 28,000 kali.

Selain itu, OPPO turut mengumumkan pengimbas cap jari dalam skrin yang bersaiz lebih luas yang mana ia adalah 15x lebih besar berbanding OPPO R17. Ia juga turut boleh mengimbas dua jari serentak. Menurut OPPO, teknologi ini akan tersedia pada peranti pada hujung tahun ini.

Menurut OPPO, kedua-dua teknologi ini akan diperlihatkan pada acara MWC 2019 bulan hadapan.


Korang Kini Boleh Pra – Daftar Untuk The Seven Deadly Sins: Grand Cross! Tunggu Apa Lagi?!

Berita baik! Permainan mudah alih The Seven Deadly Sins: Grand Cross kini sudah boleh di pra – daftar hari ini menerusi App Store dan Google Play. Pra daftar ini akan didatangkan dengan sejumlah ganjaran menarik (setelah dilancarkan kelak) termasuk : watak Meliodas, kostum dan senjata untuk watak Meliodas, 30 Diamonds, 100,000 Gold dan kotak ganjaran bersama barangan di dalam permainan.

Difahamkan, permainan ini bakal dilancarkan secara global pada tahun ini. The Seven Deadly Sins: Grand Cross membuatkan pemain merasai sendiri pengembaraan Meliodas ke dalam sebuah pengalaman penceritaan. Pemain juga dikatakan boleh mencipta serta membina pasuka sendiri berdasarkan watak diperoleh. Pra – daftar The Seven Deadly Sins: Grand Cross menerusi : App Store | Google Play


Reviu Eksklusif: Kesempurnaan Rakaman Menerusi Lensa HONOR 20 Pro

Tidak dapat dinafikan lagi bahawa peranti terbaharu HONOR 20 Pro ditunggu-tunggu oleh peminat di Malaysia. Keupayaan spesfikasi yang menakjubkan khususnya bagi kameranya membuatkan anda pasti tidak senang duduk untuk memiliki dan menggunakan peranti ini. Tetapi adakah keupayaan kameranya adalah hebat seperti yang diperkatakan? Jom kita lihat prestasinya!!!

Jika dilihat dari segi luaran, ia dilihat persis seperti HONOR 20. Dengan kemasan dan rekaan. Masih mengekalkan nilai eksklusif dari segi rekaannya. dan pengimbasan cap jari berada pada butang kuasa. Yang membezakannya adalah susunan pada kamera belakang apabila ia dihadirkan dengan sistem 4 kamera dan disusun seperti huruf L. Berikut adalah gambaran rupa paras peranti ini:

HONOR 20 Pro bukan hanya mempamerkan rekaan yang eksklusif tetapi turut memberikan spesifikasi yang terbaik. Dengan kehadiran HiSilicon Kirin 980 serta aspek memori iaitu 8GB RAM dan 256GB storan mampu memaksimumkan penggunaan kamera peranti ini. Berikut adalah spesifkasi peranti ini:

Android 9.0 Pie , Magic UI 2.1

48MP(f/1.4) + 16MP (f/2.2) + 8MP(f/2.4) + 2MP(f/2.4)

Zum 3X Optikal dan Zum 30X Digital

Phantom Blue, Phantom Black dan Icelandic Frost

Seperti yang diketahui, HONOR 20 Pro ini tampil dengan sistem 4 kamera iaitu 48MP(f/1.4) + 16MP(f/2.2) + 8MP(f/2.4) + 2MP(f/2.4). Jika dilihat dari segi ini sahaja sudah mampu mengagumkan anda kerana keupayaan kamera yang dihadirkan pada peranti ini.

Jadi tidak hairanlah peranti ini mendapat skor kedua tertinggi di dalam DxOMark Mobile ranking. Ini adalah bukti bahawa peranti ini mampu merakam gambar dan video yang sangat mengagumkan!

Kamera pada peranti HONOR 20 Pro ini boleh disesuaikan untuk mengambil gambar mengikut situasi, pemandangan dan subjek yang anda ingin rakam. Tidak kiralah sama ada anda ingin merakam gambar landskap menggunakan lensa sudut lebar, lensa telefoto untuk kejelasan yang lebih nyata ketika zoom, lensa makro untuk rakaman gambar yang cantik ataupun kamera utama untuk merakam setiap detik indah anda.

Ia turut hadir dengan pelbagai fungsi kamera yang menarik yang pastinya membuatkan rakaman anda lebih menyeronokkan. Kreativiti anda juga anda mengalir bak air terjun dengan kepelbagaian fungsi ini.Antara yang hadir adalah AR Lens, Slow-mo, Light Painting dan sebagainya.

Seperti yang diketahui kamera ini tampil dengan kamera utama 48MP dan mampu merakam imej dengan kualiti yang sangat baik. Ditambah dengan Super Wide Angle lens yang mempamerkan 117 darjah membenarkan pemandangan yang lebih luas dapat dirakam. Ia akan memberikan kepada anda kreativiti tanpa batasan. Anda boleh merakam gambar lanskap dari pelbagai sudut mengikut kreativiti anda. Hasilnya pasti mempersonakan!!!

Keupayaan kamera 48MP ini mampu dipertingkatkan dengan cip pemproses Kirin 980 dengan Dual NPU dan Dual-ISP. Justeru, ia mampu membenarkan kamera peranti ini merakam perincian dengan kejelasan yang lebih baik. Sungguhpun anda merakam dari tempat yang jauh atau dari sudut tinggi.

Sudah menjadi trend pada ketika ini merakam gambar subjek secara dekat bagi merakam perincian yang lebih. Gambar bunga, serangga dan daun merupakan antara subjek yang popular untuk di rakam menggunakan lensa makro. Jarak rakaman lensa makro juga adalah sangat baik iaitu 4cm. Jadi, semakin dekat rakaman anda, semakin banyak perincian yang mampu dirakam. Menerusi Kamera HONOR 20 Pro ini, pemfokusan adalah lebih mudah dilaksanakan sungguhpun gambar diambil dari jarak yang sangat dekat.

Pada ketika ini, pengguna sangat mementingkan kestabilan rakaman. Anda pastinya tidak mahu pemandangan yang dirakam rosak hanya gara-gara sedikit gegaran ketika merakam. Namun dengan HONOR 20 Pro, masalah ini dapat diatasi kerana ia dihadirkan dengan 4 paksi Optical Image Stabilization (OIS). Anda juga dapat merakam video dengan dengan sangat baik dan stabil tanpa memerlukan bantuan peralatan rakaman.

Jadi merakam menggunakan HONOR 20 Pro dapat menghindarkan daripada sebarang gegaran ketika rakaman video. Kestabilan ini memberikan peluang buat HONOR 20 Pro merakam perincian dengan lebih banyak.

Pastinya anda tidak mahu terlepas sebarang saat-saat indah sungguhpun ia pada waktu malam. Dengan kekuatan dan keupayaan kamera ini pastinya menghasilkan gambar yang sangat cantik sungguhpun pada waktu malam.Tampil dengan Super Night Mode pada kamera utama dan OIS pastinya mampu menghasilkan gambar yang kemas, cantik dan lebih banyak perincian yang dapat dirakam. Warna dan imej adalah sangat jelas ketika kami merakam pada waktu malam menggunakan HONOR 20 Pro.

1 lagi kelebihan yang terdapat pada kamera Peranti HONOR 20 Pro ini adalah ia mampu melakukan rakaman dalam gerak perlahan (Slow-mo) dengan sangat baik. Ia mampu merakam slow-mo pada 970fps (frames per second) dalam 720p. Jadi anda mampu merakam lebih perincian ketika rakaman slo-mo ini. Berikut adalah hasil Slow-mo menggunakan peranti ini:

Tahukah anda, HONOR 20 Pro ini hadir dengan ciri 30x digital zoom bagi telephoto dan 1/2 inci Sony sensor. Pastinya ia mampu merakam gambar zoom dengan baik. Kini semuanya mampu berada di depan mata anda. Anda juga tidak memerlukan bantuan peralatan lain untuk merakam gambar yang baik. Sungguhpun anda melakukan Zum, namun anda masih dapat melihat perincian imej tersebut dengan baik. Berikut adalah contoh imej Zum peranti ini:

Seperti yang diketahui, HONOR 20 Pro ini dhadirkan dengan 32MP bagi kamera hadapan. Ia pastinya mampu merakam gambar swafoto yang sangat cantik, jelas dan mengiurkan. Kamera hadapan ini tampil dengan beberapa ciri yang sangat menarik iaitu AI Beautify dan portrait modes. Jika anda menggunakan Portrait mode ini, anda akan dapat lihat bahawa ia menghasilkan latar belakang yang kabur yang sangat baik. Subjek dapat diserlahkan dengan lebih baik. Keyakinan anda pasti akan lebih terserlah.

Berikut merupakan hasil gambar yang kami telah ambil sepanjang menggunakan peranti HONOR 20 Pro ini.

Kita telah lihat keupayaan kamera ini melangkaui jangkaan. Justeru kami juga telah melakukan beberapa ujian bagi melihat sejauh mana keupayaan dalamannya dengan mengujinya menggunakan AnTuTu benchmark dan Geekbench 4. Ia pastinya mempamerkan prestasi yang terbaik. Berikut adalah hasil dapatan ujian ini:

Seperti yang diketahui, HONOR 20 Pro ini hadir dengan kapasiti bateri sebesar 4000mAh (22.5W HONOR SuperCharge). Ia pastinya mampu bertahan lama. Jadi anda tiada sebarang masalah mengenai bateri khususnya ketika anda merakam gambar dan video.

Justeru kami telah melakukan ujian pengecasan peranti ini. Kami mula mengecas peranti ini pada jam 2.09 petang ketika ia berada pada 9%. Ia kemudiannya mencapai 100% pada jam 3.40 petang. Mengambil masa hanya selama 1 jam 31 minit.

Secara keseluruhannya, HONOR 20 Pro ini mempamerkan prestasi yang sangat menakjubkan khususnya bagi aspek kameranya. Secara peribadinya, kami sangat menyukai kamera dan ciri-ciri yang terdapat pada kamera peranti ini. Ia mampu menghasilkan gambar yang sangat baik dan video yang sangat stabil. Sejujurnya ia berbaloi untuk dibeli!!!


PureSoftware melantik veteran Industri Wayarles, Noy Kucuk untuk memimpin inisiatif 5G & Wayarlesnya

NEW YORK, 19 Mei 2021 /PRNewswire/ — PureSoftware, sebuah syarikat produk dan perkhidmatan berasaskan IP global, hari ini mengumumkan pelantikan Noy Kucuk sebagai Naib Presiden Kanan untuk mempercepat perniagaan Produk dan Perkhidmatan Telekomunikasi & Teknologi Tinggi syarikat.

“Noy merupakan seorang profesional yang berjaya dengan kerjaya yang luas dalam pembangunan kejuruteraan dan teknologi wayarles,” kata Anil Baid, Pengasas merangkap Ketua Pegawai Strategi PureSoftware. “Beliau merupakan seorang pemimpin dan membawa pengalaman yang luas ke pasaran 5G dan wayarles dengan pengetahuan yang pelbagai tentang blok pembinaan perisian dan perkakasan untuk mendayakan pertumbuhan produk 5G PureSoftware – Arttha5G dan pelbagai tawaran perkhidmatan. Pencapaian dan kemahirannya yang mendalam dan luas, ditambah pula dengan latar belakang pembangunan teknologi dan kejuruteraan yang terbukti akan membantu pelanggan kami menangani cabaran mereka yang paling kompleks.”

“Saya teruja dapat menyertai PureSoftware dan memanfaatkan domain & keupayaan teknikal mereka yang luas untuk memacu nilai perniagaan dan memastikan kejayaan dalam penglibatan dan strategi 5G,” kata Noy Kucuk. “PureSoftware berada pada kedudukan yang strategik untuk menyumbang dan mempercepat penggunaan infrastruktur wayarles dalam era baharu dengan kepakaran ujian dan pembangunan dalam standard 5G, pembangunan SW Tertanam dan platform Awan. Budaya keterlibatan yang proaktif, tindak balas dan pemilikan yang kukuh PureSoftware boleh dijadikan contoh dan amat menarik.”

Baru-baru ini, Noy berkhidmat sebagai Naib Presiden Pemasaran Produk untuk Penyelesaian 5G di NXP Semiconductor dengan memberi tumpuan kepada pembangunan penyelesaian perisian dan silikon yang boleh diprogram sepenuhnya untuk pasaran infrastruktur 5G. Sebelum itu, Noy telah memegang jawatan kepemimpinan dan R&D di Avago/LSI, Ericsson, Nortel Networks di Amerika Utara, Amerika Latin dan Eropah selama lebih 20 tahun.

“Saya amat gembira mengalu-alukan kedatangan Noy sebagai Naib Presiden Kanan untuk memperkukuhkan perniagaan Telekomunikasi dan Teknologi Tinggi kami,” kata Manish Sharma, Ketua Pegawai Eksekutif PureSoftware. “Tumpuan kami adalah untuk membawakan tawaran produk dan perkhidmatan khusus kepada perniagaan dengan mudah bagi mempercepat penerimagunaan dan hasil perniagaan oleh para pelanggan kami. Di bawah kepemimpinan Noy, PureSoftware akan memperkukuh kerjasama, membangunkan pakatan strategik dan mengembangkan lagi jejak globalnya.”

PureSoftware ialah sebuah organisasi produk dan perkhidmatan berasaskan IP dengan sejarah yang kukuh dalam membina produk yang inovatif dan menyediakan perkhidmatan kepada domain teknologi tinggi, teknologi kewangan, teknologi kesihatan, peruncitan dan hiburan. Syarikat tersebut fokus untuk mendorong pengalaman pelanggan yang berbeza, mempercepat tempoh kitaran dan meningkatkan pendapatan perniagaan melalui penyepaduan model penyelesaian digital, automasi robotik dan komersial bukan linear. Produk Arttha5G direka untuk menyediakan perniagaan dalam memanfaatkan proses 5G.

Keywords:  Computer Networks Computer/Electronics Internet Technology Telecommunications Wireless Communications Personnel announcements


OPPO Find X2 Mungkin Sokong Pengecasan Tanpa Wayar 30W?

Pelancaran rasmi OPPO Find X2 nampaknya dijadualkan semula ekoran pembatalan persidangan Mobile World Congress 2020. Pun begitu, maklumat bocor mengenainya tidak pernah putus.

Terkini, Naib Presiden OPPO iaitu Shen Yiren telah mengesahkan bahawa OPPO Find X2 akan datang dengan sokongan untuk teknologi pengecasan pantas 65W. Selain itu, terdapat juga screenshot yang dikongsi di Weibo mendedahkan OPPO Find X2 juga didatangkan dengan sokongan pengecasan tanpa wayar 30W.

Bersama – sama teknologi ini, OPPO Find X2 juga akan menyokong pengecasan berbalik. OPPO juga akan memperkenalkan beberapa ciri baru termasuk sokongan “disable when the battery is too low”, “offset reminder”, “optimize during sleep” dan sebagainya.


(Ura – Ura) : Xiaomi Bakal Muncul Dengan Peranti Bersama Rekaan Lubang Tunggal Pada Paparan Hadapan

Ramai yang menyangka bahawa Redmi K30 adalah peranti pertama yang dibina dengan paparan berlubang tunggal. Tetapi sebenarnya ia mempunyai reka bentuk double punch-hole – menempatkan dua lensa hadapan. Kini, xiaomi dilaporkan bahawa dalam perancangan membangunkan peranti dengan rekaan lubang tunggal.

Seperti ditunjukkan oleh salah satu posting daripada @Chat Chat Station di Weibo mendedahkan bahawa xiaomi kini dalam perancangan untuk sebuah peranti misteri dengan paparan hadapan bersama rekaan lubang tunggal. Tambahnya, lubang berkenaan bakal ditempatkan pada sudut kiri dan tidak seperti Redmi K30 yang diletakkan pada sudut kanan. Lebih menarik, diameter lubang tersebut dikatakan bersaiz lebih besar berbanding vivo X30 yang memiliki ukuran sebesar 2.98mm.

Pun begitu, maklumat lanjut mengenai nama dan spesifikasi masih belum dikongsi dan redmi dikatakan bakal muncul dengan beberapa model baharu pada suku pertama 2020 kelak. Maklumat tertiris masih lagi rumors dan belum diketahui kesahihannya. Adakah model ini merupakan salah satu daripadanya? Sama – sama kita tunggu dan lihat.


Google Translate

Google Translate merupakan salah satu aplikasi yang sangat berguna untuk pengguna yang gemar melancong, di mana ia menawarkan kemudahan untuk terjemahan pada sebanyak 103 jenis bahasa berbeza. Kehadiran beberapa fungsi tambahan seperti boleh terjemah melalui kamera mahupun melalui input suara, Google kini terus menambah pelbagai ciri-ciri menarik padanya.

Menariknya Google Translate terbaru ini, ia menawarkan fungsi Tap To Translate pada Android yang memudahkan pengguna membuat terjemahan tanpa perlu menyalin teks dan menterjemah secara manual pada aplikasi Google Translate. Malah aplikasi ini juga boleh digunakan secara offline dengan sokongan 52 bahasa.


TMJ Merasmikan Pelancaran Kuala Lumpur Esports Masters 2020 Pada 28 & 29 September 2019

DYAM Tunku Mahkota Johor, Tunku Ismail Sultan Ibrahim, Pemangku Raja berkenan merasmikan Majlis Pelancaran Kuala Lumpur Esports Masters 2020 anjuran Persatuan Esports Kuala Lumpur (ESKL), bersama YB Tuan Haji Khalid Bin Abd. Samad, Menteri Wilayah Persekutuan.

Program ini bakal berlangsung pada 28 dan 29 September 2019 di Hotel Le Meridien Putrajaya, pemain industri ServerDNA akan mempertandingkan 2 permainan iaitu FIFA20 dan Counter Strike: Global Offensive (CSGO).

Tambahan lagi, peminat E-Sukan juga boleh melawat dan merasai aktiviti permainan video melalui Zon Pengalaman E-Sukan, selain bertemu dengan Streamers terkenal.

Hadiah wang tunai terkumpul sebanyak RM1 juta dan kejohanan akan berlangsung pada tahun hadapan, pada masa itu juga ESKL akan memperkenalkan atlet E-Sukan dari Wilayah Persekutuan yang akan mewakili negara di Sukan SEA Manila 2019, bersama atlet E-Sukan Wilayah Persekutuan yang akan beraksi di Sukan Malaysia (SUKMA) Johor 2020.

Orang awam yang berminat untuk mengunjungi serverDNA-IV boleh mendapatkan tiket percuma dengan mendaftar di: https://register.serverdna.asia/.


Apple iPhone 7 Plus – Tampil Dalam Warna Biru & Dipercayai Sokong RAM 3GB

Setiap hari pasti ada sahaja ketirisan terbaru yang dikongsikan di Internet berhubung pelbagai maklumat tentang sesebuah model yang akan dilancarkan di pasaran. Selagi ia belum didedahkan secara rasmi, selagi itulah ada sahaja maklumat terbaru yang akan dikongsikan.

Berdasarkan kepada klip video yang dikongsikan baru-baru ini, Apple dipercayai bakal memperkenalkan buat pertama kalinya warna baharu iaitu biru pada iPhone 7 Plus keluarannya itu nanti. Lebih menariknya, unit mockup iPhone 7 Plus yang didedahkan di dalam video itu juga turut memperlihatkan penyediaan smart connector pada panel belakang kerangkanya untuk sambungan aksesori.

Di dalam laporan yang berasingan yang dikeluarkan oleh DigiTimes pula, Apple dikatakan bakal memperkenalkan model dengan sokongan RAM berkapasiti 3GB. Sumber itu juga turut mengatakan bahawa cip memori seperti itu mungkin akan meningkatkan kos penghasilan iPhone dan faktor ini sudah tentunya mendorong Apple untuk memperkenalkan RAM 3GB tersebut hanya untuk variasi model tertingginya iaitu iPhone 7 Plus.

Menurut laporan yang diterima itu juga, siri iPhone 7 akan mula diumumkan seawal bulan September 2016 nanti dan penerimaan pra-tempahan dikhabarkan akan bermula pada 9 September.


LifeProof – Sarung Pelindung Untuk iPhone 8, iPhone 8 Plus, iPhone X

LifeProof antara pengeluar sarung pelindung yang terbukti tahan lasak untuk telefon pintar. Bagi anda yang sudah berbelanja besar mendapatkan iPhone 8 dan iPhone 8 Plus serta tidak lama lagi iPhone X, satunya-satunya penyelamat daripada skrin retak ialah sarung peranti.

Jenama yang berasal dari California, AS ini menawarkan beberapa model sarung berkualiti ke pasaran Malaysia. Antaranya ialah NEXT, SLAM, dan FRE. Ketiga-tiga model ini dicipta khusus bagi anda yang sering melakukan aktiviti luar atau ekstrem.

Jika saiznya yang tebal, ini tidak bermakna ia berat malah dengan teknologi baru, sarung pelindung LifeProof kini hadir dengan ketebalan yang nipis serta beratnya yang lebih ringan.

NEXT dimuatkan dengan enam lapisan getah untuk iPhone bertahan sekiranya terjatuh atau terhentak dari ketinggian 2 meter. Ia juga hadir dengan pelindung speaker yang mampu menghalang debu dan kotoran daripada memasuki ruang dalaman peranti.

SLAM pula direka dengan rekaan yang lebih ceria tetapi masih mengekalkan ciri-ciri tahan lasak. Gelas polikarbonat yang digunakan pula dikemaskan dengan warna jernih untuk menyerlahkan lagi warna asal peranti.

Manakala, FRE membawakan reka bentuk tradisi LifeProof yang lengkap dengan perlindungan 360 darjah kalis air pada kedalaman 6.6 meter. Selain, skrin peranti lebih utuh dengan kehadiran dua keping cengkerang di depan dan di belakang sarung.

NEXT dan SLAM untuk telefon pintar Apple iPhone 8 dan iPhone 8 Plus boleh didapati di kedai-kedai yang mengambil bahagian bermula hari ini.


Linkodes

Pernahkah anda terfikirkan bagaimanakah caranya untuk menggunakan sepenuhnya kad nama anda dan dalam masa yang sama dapat menguruskan kontak anda dengan lebih cekap?! Memperkenalkan Linkodes yang merupakan sebuah aplikasi pintar yang membolehkan pengguna untuk mencipta kad nama digital mereka sendiri, tetapi ia juga mampu menjana pendapatan sambil melihat perniagaan anda berkembang. Jadi apa tunggu lagi, apa kata anda cuba sendiri aplikasi menarik ini.


Redmi Note 8 2021 Bakal Hadir Dengan Pemproses MediaTek Helio G85!!

Ada satu berita menarik mengenai peranti yang bakal dilancarkan oleh Xiaomi Redmi Note 8 2021 yang mana peranti ini bakal dihadirkan dengan pemproses MediaTek Helio G85.

Perkara ini telah diumumkan menerusi akaun Twitter Xiaomi. Menariknya peranti ini bakal hadir dengan skrin bersaiz 6.53″.

Kamera juga tidak mengecewakan apabila berkemungkinan ia akan hadir dengan lensa utama 48MP.

Jadi, sama-sama kita nantikan ketika ia dilancarkan kelak.


Cari Telefon Baru? Xiaomi Redmi 7A Kini Tiba Di Malaysia – Dijual Pada Harga RM459!

Hello gais! Tengah plan cari telefon baru ke tu? Aha! Kami ada berita best nak share. Sukacita dimaklumkan bahawa Xiaomi kini memperkenalkan ahli baru dalam keluarga mereka untuk pasaran tempatan – Xiaomi Redmi 7A.

Ditampilkan dengan penawaran dan spesifikasi menarik, Xiaomi Redmi 7A (2GB + 32GB) ditawarkan pada harga kompetitif iaitu RM459! Bagi yang berminat, korang boleh dapatkan secara eksklusif menerusi Xiaomi Global Store di Shopee – Jualan bermula 6 Julai 2019, jam 11.59 malam.

Lebih menarik, Xiaomi Redmi 7A juga bakal ditawarkan dengan harga istimewa pada jualan kilat shocking sale sempena kempen Shopee 7.7 Orange Madness yang dijadualkan berlangsung pada 7 Julai, jam 12 pagi. Jadi, korang jangan lupa tanda kalendar okay!

Selain itu, korang juga boleh menggunakan kod baucar “XIAOMI707” untuk menikmati rebat sehingga RM10 apabila berbelanja minima RM150 di Xiaomi Global Store. Terma dan syarat dikenakan. Maklumat lanjut, layari Xiaomi Global Store.


Pandang Pertama! Pengumuman Harga Honor 6X

Honor Malaysia meneruskan usaha mereka menawarkan peranti terkini pada harga yang jauh lebih rendah dari pesaing. Model terbaru mereka, Honor 6X merupakan sebuah smartphone yang dilengkapi kamera dwi-lensa berserta tambah baik pada pemproses dan juga kapasiti bateri.

Kamera belakang Honor 6X dilengkapi sensor 12MP dan 2MP yang menawarkan fungsi wide aperture, sekaligus menghasilkan kualiti imej yang lebih baik dan juga membolehkan anda mendapatkan efek bokeh yang artistik. Sensor 12MP bertanggungjawab di dalam komposisi imej, manakala sensor 2MP mengesan kedalaman subjek di dalam viewfinder. Hasilnya, setup dwi-lensa ini mampu memberikan kualiti dan efek yang jauh lebih baik berbanding setup kamera tradisional.

Dari segi pemprosesm Honor 6X dilengkapi cip Kirin 655 Octa-core 16nm yang menawarkan 65% lebih prestasi tanpa perlu menggunakan kuasa yang tinggi. Selain itu anda juga boleh memilih variasi Honor 6X yang terdiri daripada 3GB + 32GB atau 4GB + 64GB (RAM + ROM). Dengan spesifikasi yang disebutkan ini, Honor 6X mampu memberikan prestasi pemproses yang cukup baik dan stabil.

Komponen kuasa pada peranti ini juga telah ditambah baik dengan model ini mempunyai kapasiti bateri sebesar 3340mAh yang mampu memberikan masa operasi dari 1.5 hari (penggunaan berat) sehinggalah 2.15 hari. Bukan sahaja menawarkan bekalan kuasa yang besar, Honor 6X juga dilengkapi teknologi pengecasan pantas untuk memudahkan hidup anda.

Honor 6X akan mula dijual secara rasmi pada 17 Februari 2017. Honor juga mengumumkan pra-tempah peranti ini sudah pun dibuka melalui laman DirectD yang seterusnya akan membawa anda ke stor Lazada DirectD untuk proses pra-tempah. Bagi 50 penempah pertama, anda akan menerima hadiah bernilai RM 249 terdiri daripada turbine earphone, casing dan juga baucer RM 100 untuk petrol.


Uber Menawarkan Servis KLCC Express

Memandu di sekitar Kuala Lumpur terutamanya di KLCC merupakan satu masalah jika anda ingin cepat menghadiri temu janji, mesyuarat dan lain-lain. Bukan sahaja keadaan trafik yang sentiasa sesak, malah untuk mendapatkan tempat letak kereta juga amat sukar.

Kini Uber memperkenalkan pakej KLCC Express yang menawarkan kadar rata RM 5 kepada mereka yang menggunakan servis tersebut di sekitar KLCC. Namun servis ini hanya ditawarkan pada hari Isnin hingga Khamis pada pukul 4 petang – 8 malam. Apa yang anda perlu lakukan adalah lancarkan aplikasi, pilih lokasi dan klik Request KLCC Express. Seorang pemandu Uber akan datang untuk mengambil anda dalam masa yang singkat dan membawa anda ke destinasi yang ingin dituju.


Maxeon Solar Technologies Memfailkan Tindakan Paten Terhadap Canadian Solar di Jepun

SINGAPURA, 30 September 2020 /PRNewswire/ — Maxeon Solar Technologies, Ltd. (NASDAQ: MAXN), peneraju global dalam inovasi solar, hari ini mengumumkan bahawa pihaknya telah mengemukakan tuntutan pelanggaran hak paten terhadap Canadian Solar Japan K.K., di Mahkamah Daerah Tokyo, Jepun.

Pengajuan tuntutan tersebut menuduh Canadian Solar Japan telah melanggar Paten Jepun Maxeon No. JP6642841B2 (“Shingled Solar Cell Module”) untuk teknologi panel sel solar bumbung proprietari dan asas yang digunakan untuk menyusun panel solar yang direka bentuk, dibuat dan dijual oleh Maxeon dengan jenama ‘SunPower Performance’. Canadian Solar Japan adalah anak syarikat milik penuh Canadian Solar Inc., yang beribu pejabat di Kanada dengan kemudahan operasi dan pengeluaran di China dan Asia Tenggara.

Panel sel solar bumbung biasanya dihasilkan dengan memisahkan sel suria menjadi jalur sel suria yang lebih kecil dan kemudian menghubungkan jalur sel suria yang dihasilkan dalam susunan berlapis-lapis yang sangat banyak. Hasilnya adalah panel kuasa yang lebih tinggi, kecekapan yang lebih tinggi, dengan kebolehpercayaan yang ditingkatkan dan ketahanan yang lebih baik berbanding panel konvensional.

Proses seni bina dan pembuatan panel Performance dipelopori oleh syarikat permulaan yang berpangkalan di Silicon Valley, Cogenra Solar yang kemudiannya diambil alih oleh SunPower Corporation pada tahun 2015. Dalam kitaran Maxeon Solar Technologies berikutnya, Maxeon mengekalkan penggunaan jenama SunPower dalam lebih daripada 100 pasaran yang menggunakan perkhidmatannya. Maxeon menghasilkan panel solar SunPower Performance di China bertempat di Huansheng Photovoltaic (Jiangsu) Co., Ltd., dengan usaha sama syarikat Tianjin Zhonghuan Semiconductor Co., Ltd. Dengan lebih dari 3 gigawatt yang digunakan di lebih daripada 60 buah negara hingga kini, panel Performance adalah teknologi panel sel solar yang paling banyak digunakan dalam industri.

“Kami telah membina perniagaan kami dengan asas selama 35 tahun sebagai perintis inovasi solar. Harta intelektual di sebalik teknologi sel solar bumbung kami telah dibangunkan oleh pasukan reka bentuk dan kejuruteraan berbakat kami dan merupakan hasil pelaburan yang besar,” kata Jeff Waters, Ketua Pegawai Eksekutif Maxeon Solar Technologies. “Teknologi Performance yang dihasilkan mengungguli panel konvensional dalam kecekapan, daya, kebolehpercayaan dan estetika.”

Inovasi di sebalik panel Performance dilindungi oleh portfolio antarabangsa dengan lebih daripada 150 paten dan aplikasi paten yang merangkumi reka bentuk sel solar dan panel bumbung, serta alat dan proses pembuatan utama.

“Kami merasakan pentingnya menegakkan hak harta intelek kami dan melihat harta intelek kami sebagai aset perniagaan utama,” tambah Lindsey Wiedmann, Ketua Pegawai Undang-Undang Maxeon. “Portfolio paten Maxeon, yang kini merangkumi lebih dari 900 paten, membantu melindungi banyak kemajuan teknikal yang telah kami buat selama bertahun-tahun yang telah membawa kami kepada kedudukan yang menonjol dalam industri solar,” lanjut Wiedmann. “Kita mesti melindungi aset-aset berharga ini dengan bersungguh-sungguh dan tindakan terhadap Canadian Solar ini adalah langkah yang perlu untuk mencegah penggunaan harta intelek kami secara tidak sah.  Penghormatan terhadap hak harta intelek adalah sangat penting untuk memberi insentif kepada inovasi dan perkembangan industri solar yang teratur.

Tentang Maxeon Solar TechnologiesMaxeon Solar Technologies (NASDAQ: MAXN) sedang (Memperkasakan Perubahan Positif) Powering Positive Change™. Beribu pejabat di Singapura, Maxeon mereka bentuk dan menjual panel solar jenama SunPower® di lebih daripada 100 buah negara dan merupakan peneraju inovasi solar dengan akses kepada lebih daripada 900 paten dan dua barisan produk panel solar terbaik dalam kelasnya. Dengan operasi di Afrika, Asia, Oceania, Eropah dan Mexico, produk Maxeon merangkumi pasaran loji tenaga solar dan atap global melalui rangkaian dengan lebih daripada 1,100 rakan kongsi dan pengedar yang dipercayai. Sebagai perintis dalam pembuatan solar yang lestari, Maxeon memanfaatkan sejarah 35 tahun dalam industri solar dan menerima banyak anugerah untuk teknologinya.

Pernyataan Berpandangan Hadapan Siaran akhbar ini mengandungi pernyataan berpandangan hadapan dalam pengertian Akta Pembaharuan Litigasi Sekuriti Swasta tahun 1995, termasuk, tetapi tidak terhad kepada, pernyataan tentang perancangan masa depan dan bidang tumpuan kami, kedudukan kami dan rancangan perniagaan untuk kejayaan masa depan serta kedudukan kami untuk menegakkan hak paten. Pernyataan berpandangan hadapan ini berdasarkan pada andaian, jangkaan dan kepercayaan masa kini dan melibatkan risiko dan ketidakpastian yang boleh menyebabkan hasil, prestasi atau pencapaian berbeza secara material daripada yang dinyatakan atau tersirat dalam pernyataan berpandangan hadapan ini. Perbincangan terperinci tentang faktor-faktor ini dan risiko lain yang mempengaruhi perniagaan kami termasuk dalam pemfailan yang kami buat dengan Suruhanjaya Sekuriti dan Bursa (SEC) dari semasa ke semasa, termasuk laporan terbaru kami mengenai Borang 20-F, seperti yang dipinda, terutama di bawah tajuk “Faktor Risiko.” Salinan fail ini boleh didapati dalam talian dari SEC atau di bahagian Pemfailan SEC di laman web Perhubungan Pelabur kami di www.maxeon.com/investor-relations. Semua pernyataan berpandangan hadapan dalam siaran akhbar ini adalah berdasarkan maklumat yang ada pada masa ini dan kami tidak berkewajipan untuk mengemas kini pernyataan berpandangan hadapan ini berdasarkan maklumat baharu atau peristiwa masa depan.

© 2020 Maxeon Solar Technologies, Ltd. Hak Cipta Terpelihara. MAXEON adalah tanda dagangan berdaftar bagi Maxeon Solar Technologies, Ltd. Sila layari maxeon.com/trademarks untuk maklumat lanjut.

Keywords: Alternative Energies Computer/Electronics Environmental Products & Services Utilities Attorney/Lawsuit Investigation


Maxis Zerolution360 – Pelan Menyeluruh

Maxis memperkenalkan pelancaran Zerolution360, program keahlian peranti yang menawarkan pelanggan pengalaman 360 yang lengkap dan tanpa risau untuk semua keperluan peranti mereka, dari saat mereka mendaftar dan menggunakan telefon mereka, serta proses penyelenggaraan dan menaiktaraf pada masa hadapan.

Dengan Zerolution360, pelanggan boleh memilih mana-mana peranti pintar yang disediakan dari pelan MaxisONE, tanpa bayaran pendahuluan dan tanpa kad kredit, serta pelan perlindungan yang komprehensif termasuk gantian peranti menyeluruh segera bagi peranti yang dicuri atau rosak, perlindungan peranti penuh serta naiktaraf peranti percuma setiap dua tahun dengan pilihan naiktaraf tahunan (dengan bayaran). Pelanggan yang mendaftar untuk program keahlian ini tidak perlu mendaftar ke pelan kontrak.

Berikut adalah cara-cara untuk mendaftar ke Zerolution360:

Pelanggan boleh memilih jenis peranti dengan bayaran bulanan yang berpatutan (bayaran berbeza bergantung kepada harga peranti), juga boleh memilih antara dua pakej perlindungan, Asas dan Premium. Pakej Premium iaitu bayaran tambahan sebanyak RM10 sebulan, pelanggan akan mendapat khidmat pembaikan keutamaan dengan masa pembaikan yang lebih pantas, telefon pinjaman sementara, dan penggantian skrin percuma sekali.

Untuk mendaftar ke Zerolution360, lawati mana-mana Pusat Maxis atau Rakan Eksklusif Maxis di seluruh negara.


Apple Rasmi AirPods Max – Dijual Pada Harga RM2399!!!

Apple membuat kejutan kepada peminatnya apabila telah melancarkan peranti baharu iaitu AirPods Max yang mana ia dijual pada harga RM2399!!

Menariknya mengenai peranti ini apabila ia hadir dengan Apple H1 headphone chip.

Ia tampil dengan fungsi active noice cancellation dan hadir dengan 9 mikrofon yang mana 8 daripadanya adalah bagi Active Noice Cancellation.

Peranti ini tampil dalam 5 varian warna iaitu Silver, Sky Blue, Space Grey, Pink dan hijau.


Menyingkap Video Trending Di Malaysia Sepanjang 2018 Di Youtube

Youtube merupakan antara platform video paling popular pada ketika ini. Ketika kita sedang menginjak ke penghujung tahun 2018, jom kita lihat video-video yang menjadi hit dan viral, terbitan-terbitan epik, dan para pencipta kreatif yang telah menjadikan tahun ini tahun yang perlu diingati bagi budaya popular Malaysia di YouTube. Sampaikanlah salam anda kepada video dan video muzik terhangat 2018 di youtube.com.my!

Bagaimana kedudukan video-video ini ditentukan? mudah sahaja, ia berdasarkan waktu yang diluangkan untuk menonton, berkongsi, meninggalkan ulasan, menyukai video dan lebih lagi oleh para penonton di Malaysia. Video-video ini juga merupakan gambaran terbaik kepelbagaian kreativiti yang telah ditonjolkan di YouTube Malaysia sepanjang tahun ini.

Seperti tahun sebelumnya, hiburan telah menguasai tontonan-tontonan Youtube engan kandungan dari pelbagai rancangan televisyen seperti MeleTOP, Motif Viral dan Anugerah MeleTOP Era 2018. Tidak dilupakan apabila persembahan secara langsung dari Syamel and Ernie Zakri menduduki tempat teratas dengan persembahan langsung mereka bagi lagu ‘Aku Cinta,’ diikuti dengan salah satu iklan Hari Raya paling popular tahun ini terbitan Astro.

Selain itu terdapat juga pencipta YouTube Alieff Irfan dengan filem pendeknya mengenai cabaran berpuasa dan juga persembahan penyanyi cilik ini yang mengagumkan di kalangan 10 video terbaik tahun ini.

Bakat-bakat tempatan turut mendominasi Carta Video Muzik Paling Trending yang mana memperlihatkan Sufian Suhaimi berdiri tegas di tangga kedua dengan lagu cintanya, Di Matamu, manakala lagu Lagi Syantik nyanyian Siti Badriah dari Indonesia menduduki tempat pertama. Turut bersama-sama menghiburkan diri dengan lagu-lagu Hikayat Benladin oleh Ben Ladin, Luar Biasa oleh Ismail Izzani dan Aqilah oleh Floor 88, selain lagu-lagu kegemaran antarabangsa seperti 뚜두뚜두 (DDU-DU DDU-DU) oleh BlackPink dan Girls Like You oleh Maroon 5.

Berikut adalah video dan video muzik paling trending di Malaysia bagi 2018, berdasarkan tontonan, perkongsian, ulasan, sukaan dan pelbagai lagi aktiviti yang anda lakukan di YouTube:

Video Paling Trending Videos di YouTube Malaysia 2018

1. #AJL32 | Syamel & Ernie Zakri | Aku Cinta
2. Gaya Raya Paling Ori – Filem Pendek Astro Raya 2018
3. Hantu Kak Limah (Tayangan Perdana)[HD] Di Pawagam Mulai 9 Ogos
4. Srikandi Cintaku – Dato’ Awie & Mus May (Ost. Hantu Kak Limah)
5. Dugaan Puasa
6. Kugiran Masdo – Bunga
7. Sedap budak ni nyanyi, berdiri bulu roma kalau dengar
8. Maya Karin muntah darah di set MeleTOP? | Syamsul Yusof & Nasir Bilal Khan
9. Motif Viral: Awek Manja Nak Cendol Pun Tak Tahu Kenapa Dia Viral
10. #AME2018 I Persembahan Ruffedge padu ubat rindu | Bila Rindu, Lemas, Tipah Tertipu, Khayalan

Video Muzik Paling Trending di YouTube Malaysia 2018

1. Siti Badriah – Lagi Syantik (Official Music Video Nagaswara) #music
2. Sufian Suhaimi – Di Matamu (Official Music Video with Lyric)
3. Ben Ladin – Hikayat Benladin (Official Lyric Music Video)
4. Ismail Izzani – Luar Biasa ft. Alif (Official MV)
5. BLACKPINK – ‘뚜두뚜두 (DDU-DU DDU-DU)’ M/V
6. Floor 88 – Aqilah [Official Music Video]
7. Maroon 5 – Girls Like You ft. Cardi B
8. Deen Assalam – Cover by Sabyan
9. Ghea Youbi – Gak Ada Waktu Beib (Official Music Video)
10. 周杰倫 Jay Chou (with 楊瑞代)【等你下課 Waiting For You】歌詞版MV